open-index/open-wikipedia-markdown huggingface dataset:
పారదర్శకత

**పారదర్శకత** అనేది **భౌతిక శాస్త్రం** లో  చాలా ఆసక్తికరమైన, ఉపయోగకరమైన అంశం. ఇది ఒక పదార్థం ద్వారా కాంతి సులభంగా గుండా పోవడం, దాని వెనుక ఉన్న వస్తువులు స్పష్టంగా కనిపించడాన్ని సూచిస్తుంది. ఈ సాధారణ దృగ్విషయం కాంతి, దృష్టి, దృశా శాస్త్రం, ఫైబర్ ఆప్టిక్స్ మరియు సౌర శక్తి వంటి అంశాలను అర్థం చేసుకోవడానికి ప్రధాన పాత్ర పోషిస్తుంది. పారదర్శకత లేకుంటే కళ్లద్దాలు, కెమెరాలు, సూక్ష్మదర్శినులు, మరియు టెలిస్కోపులు వంటి ఆవిష్కరణలు సాధ్యం కావు.

భౌతిక శాస్త్ర పరంగా, ఒక పదార్థం ద్వారా కాంతి శోషించబడకుండా లేదా విక్షిప్తం కాకుండా దాని గుండా ప్రయాణం చేయడం ఆ పదార్థం యొక్క **పారదర్శకత**. ఉదాహరణకు గాజు, స్వచ్ఛమైన నీరు వంటి పదార్థాలు కాంతిని సులభంగా తమ గుండా పంపిస్తాయి. ఇవి తమ పరమాణు,  అణుసమూహాల నిర్మాణం వల్ల కాంతి తరంగాలపై తక్కువ ప్రభావం చూపుతాయి.

## పదార్థాల వర్గీకరణ
కాంతి గుండా పోవడాన్ని బట్టి పదార్థాలు మూడు రకాలుగా వర్గీకరించబడతాయి:

# **పారదర్శక పదార్థాలు:**  కాంతి పూర్తిగా తమ గుండా పోవడానికి వీలు కల్పించే పదార్థాలు. ఉదా: గాజు, నీరు, గాలి.
# **అర్థ** **పారదర్శక పదార్థాలు:**  కాంతి కొంత మాత్రమే తమ గుండా పోయే పదార్థాలు. వీటి వెనుక ఉన్న వస్తువులు స్పష్టంగా కనిపించవు. ఉదా: మంచుగాజు, బటర్ పేపర్.
# **అపారదర్శక పదార్థాలు:**  కాంతి పూర్తిగా ఆగిపోయే పదార్థాలు. ఉదా: చెక్క, రాయి, లోహాలు.

## శాస్త్రీయ వివరణ
పారదర్శకత అణువులలోని ఎలక్ట్రాన్లు కాంతితో ఎలా చర్య చూపుతాయనే దానిపై ఆధారపడి ఉంటుంది. కాంతి ఒక విద్యుదయస్కాంత తరంగం. పారదర్శక పదార్థాలలో ఎలక్ట్రాన్లు కాంతి శక్తిని శోషించకుండా, కాంతి తరంగాన్ని గుండా పంపిస్తాయి. అపారదర్శక పదార్థాలలో ఎలక్ట్రాన్లు కాంతిని శోషించి లేదా ప్రతిఫలింపజేసి కాంతి గుండా వెళ్లకుండా చేస్తాయి.

అలాగే, పదార్థం నిర్మాణం కూడా ముఖ్యం. స్వచ్ఛమైన, స్ఫటికాకార పదార్థాలు ఎక్కువ పారదర్శకంగా ఉంటాయి, ఎందుకంటే వాటిలో కాంతి సమానంగా గుండా వెళ్తుంది.

## ప్రకృతిలో,  సాంకేతికతలో పారదర్శకత ఉదాహరణలు
ప్రకృతిలో నీరు, గాలి వంటి పదార్థాలు సహజంగా పారదర్శకంగా ఉంటాయి. ఇవి సూర్యకాంతిని నీటిలోని మొక్కలకు చేరేలా చేస్తాయి, అలాగే మనం దూరం వరకు చూడగలుగుతాం.

సాంకేతిక రంగంలో కూడా పారదర్శకత అనేక విధాలుగా ఉపయోగపడుతుంది:

* **కళ్లద్దాలు** **- ఆప్టికల్ పరికరాలు:** గాజు కటకాలు ఉపయోగించి దృష్టి మెరుగుపరచడం.
* **కిటికీలు -  గాజు తలుపులు:** వెలుతురు మరియు స్పష్టత అందించడంతో పాటు రక్షణ కల్పిస్తాయి.
* **ఫైబర్ ఆప్టిక్స్:** పారదర్శక గాజు లేదా ప్లాస్టిక్ తంతువుల ద్వారా కాంతి సంకేతాల రూపంలో సమాచారాన్ని ప్రసారం చేస్తాయి.
* **సోలార్ ప్యానెల్స్:** పారదర్శక పొరల ద్వారా సూర్యకాంతి ప్రవేశించి విద్యుత్‌గా మారుతుంది.

## ప్రాముఖ్యత
భౌతిక శాస్త్రంలో పారదర్శకత దృశా శాస్త్రానికి ప్రాణాధారం. ఇది కాంతి ప్రవర్తనను అర్థం చేసుకోవడానికి సహాయపడుతుంది.

రోజువారీ జీవితంలో కూడా ఇది చాలా ముఖ్యం. మనం కళ్లద్దాల ద్వారా చూడడం, కిటికీ ద్వారా వెలుతురు పొందడం, కెమెరాల ద్వారా చిత్రాలు తీసుకోవడం — అన్నీ పారదర్శకత దృగ్విషయంపై ఆధారపడతాయి. పారదర్శకత అనేది కేవలం భౌతిక గుణమే కాకుండా, విజ్ఞానంలో  స్పష్టత, నిజాయితీ, మరియు జ్ఞానప్రసారం యొక్క ప్రతీక కూడా.

## పారదర్శక పదార్థాల చిత్రములు

Image:SaltInWaterSolutionLiquid.jpg|పటంలో గాజు, నీరు పారదర్శక పదార్థాలు, వాటి గుండా కాంతి ప్రవహిస్తుంది.
File:Insulincrystals.jpg|కొన్ని స్ఫటికములు పారదర్శకంగా ఉంటాయి.
దస్త్రం:Transparent ice cubes.jpg|పారదర్శకములైన మంచు ముక్కలు
దస్త్రం:Transparent polythene bags.jpg|పారదర్శకములైన పాలిథీన్ సంచులు, వాటిలో గల నీరు


వర్గం:భౌతిక శాస్త్రం
మహబూబ్​నగర్​ రెవెన్యూ డివిజను

**మహబూబ్​నగర్​ జిల్లాలోని** 5 రెవెన్యూ డివిజన్లలో **మహబూబ్ నగర్ రెవెన్యూ డివిజను** ఒకటి. ఈ రెవెన్యూ డివిజన్ క్రింద 15 మండలాలు, 315 రెవెన్యూ గ్రామాలు, 276 గ్రామపంచాయతీలు ఉన్నాయి. 2011 జనాభా లెక్కల ప్రకారం ఈ డివిజన్ జనాభా 8,82,741. ఈ డివిజను 7 శాసనసభ నియోజకవర్గాలు, 2 లోక్‌సభ నియోజకవర్గాలలో విస్తరించియుంది. డివిజన్ పరిధిలో 3 పురపాలక సంఘాలు ఉన్నాయి. మండలాల సంఖ్యలోనూ, జనాభాలోనూ ఈ డివిజను జిల్లాలోనే పెద్దది. మహబూబ్ నగర్ పట్టణంలో కొత్త బస్టాండు ఎదురుగా ఉన్న కలెక్టరు కార్యాలయం ప్రాంగణంలో ఆర్డివో కార్యాలయం ఉంది.

## డివిజన్ పరిధిలోని మండలాలు
#అడ్డాకల్ మండలం
#బాలానగర్ మండలం
#భూత్పూర్ మండలం
#చినచింతకుంట మండలం
#దేవరకద్ర మండలం
#గండీడ్ మండలం
#హన్వాడ మండలం
#జడ్చర్ల మండలం
#కోయిలకొండ మండలం
#మహబూబ్ నగర్ రూరల్ 
#మహబూబ్ నగర్ అర్బన్ 
#మిడ్జిల్ మండలం
#మూసాపేట మండలం
#నవాబ్ పేట మండలం
#రాజంపూర్ మండలం 
## నియోజకవర్గాలు
ఈ రెవెన్యూ డివిజన్ పరిధి 4 శాసనసభ నియోజకవర్గాలలో విస్తరించియుంది. అలాగే మహబూబ్ నగర్ లోక్‌సభ నియోజకవర్గాలలో వ్యాపించియుంది.

### శాసనసభ నియోజకవర్గాలు
* అచ్చంపేట (1 మండలం)
* దేవరకద్ర (2 మండలాలు)
* జడ్చర్ల (4 మండలాలు)
* మహబూబ్ నగర్ (2 మండలాలు)

### లోక్‌సభ నియోజకవర్గాలు
* మహబూబ్ నగర్ (13 మండలాలు)

## ఇవి కూడా చూడండి
*మహబూబ్ నగర్ జిల్లా
## బయటి లింకులు
*మహబూబ్ నగర్ జిల్లా అధికారిక వెబ్ సైట్

## మూలాలు

వర్గం:మహబూబ్ నగర్ జిల్లా
వర్గం:మహబూబ్ నగర్ జిల్లా రెవెన్యూ డివిజన్లు
చార్లెస్ బార్బియర్

thumb
నైట్ రైటింగ్ రూపకర్త **చార్లెస్ బార్బియర్**. చార్లెస్ బార్బియర్ డీ లా సెర్రీ 19 వ శతాబ్దంలో ఫ్రెంచ్ సైన్యంలో ఒక కెప్టెన్. సైనికులు రాత్రులందు చీకటి ప్రదేశములో నిశ్శబ్దంగా ఒకరి నుంచి ఒకరు సమాచారం తెలుసుకోవడానికి నెపోలియన్ డిమాండ్‍కు ప్రతిస్పందనగా స్పర్శ ద్వారా గుర్తించగలిగే ఒక సంకేత భాషను చార్లెస్ బార్బియర్ కనుగొన్నారు. బార్బియర్ సిస్టానికి పొలిబియస్ స్క్వేర్ తో సంబంధముంటుంది, దీనిలో రెండంకెల కోడ్ ఒక అక్షరాన్ని సూచిస్తుంది. 6x6 చదరంలో ఫ్రెంచ్ వర్ణమాల యొక్క చాలా అక్షరాలు, అలాగే ద్వివర్గాలు, త్రివర్గాలు బార్బియర్ రూపాంతరంలో ఉన్నాయి.


&nbsp;123456
1aiouéè 
2aninonuneuou 
3bdgjvz 
4ptqchfs 
5lmnrgnll 
6oioinianienionieu 


రెండు నిలువ వరుస చుక్కలకు ఒక అక్షరం ప్రాతినిధ్యం వహిస్తుంది. ఒక చదరంలో ఉన్న మొదటి నిలువ వరుసలోని ఒకటి నుంచి ఆరు చుక్కలలో ఒకటి, రెండవ నిలువ వరుసలోని ఒకటి నుంచి ఆరు చుక్కలలో ఒకటి కలిసి ఒక అక్షరాన్ని సూచిస్తుంది. ఉదాహరణకు 4-2 "t"ని సూచిస్తుంది.


••
••
•&nbsp;
•&nbsp;


ఒక చిహ్నాన్ని సూచించడానికి రెండు నిలువ వరుసలలోని 12 చుక్కలు (అంటే ఒక నిలువ వరుసలోని 6 చుక్కలు మరొక నిలువ వరుసలోని 6 చుక్కలు) అవసరమవుతాయి. మొదటి వరుసలోని 6 చుక్కలలో నాలుగు చుక్కలు ఉబ్బెత్తుగా ఉంటే దానిని మొదటి నిలువ వరుసలోని 4 గా, రెండవ నిలువ వరుసలోని 6 చుక్కలలో 2 చుక్కలు ఉబ్బెత్తుగా ఉంటే రెండవ నిలువ వరుసలో 2 గా గుర్తించాలి, అప్పుడు 4-2 "t" అనే అక్షరాన్ని సూచిస్తుంది.

## ఇవి కూడా చూడండి
లూయిస్ బ్రెయిలీ

## బయటి లింకులు

వర్గం:బ్రెయిలీ
వర్గం:లిపులు
వర్గం:లిపుల ఆవిష్కర్తలు
మెతుకు

ఉడికిన బియ్యపు గింజను మెతుకు అంటారు. గట్టిగా ఉండే బియ్యపు గింజ ఉడికిన తరువాత మెతకతనాన్ని పొందుట వలన దీనికి మెతుకు అని పేరు వచ్చింది. తినేందుకు మెతుకులు ఉపయోగిస్తారు కనుక తినడాన్ని మెతకడం అని కూడా అంటారు. ఒక వ్యక్తి యొక్క స్వభావాన్ని మెతుకుతో పోలుస్తారు. అన్నం ఉడికిందో లేదో తెలుసుకోవడానికి ఒక్క మెతుకు చాలు అన్నట్లుగా ప్రతిభ ఉన్న వాళ్ల ప్రతిభను గుర్తించడానికి వారి ప్రతిభతో సృష్టించిన ఒక సంఘటన గురించి తెలుసుకుంటే సరిపోతుంది. ఉదాహరణకు మహాభారతంలో మెతుకు సనివేశాన్ని ఎంత అందంగా తీర్చిదిద్దారో, ఒక్కొక్క మెతుకును కలిపి శకుని బ్రతికించుకొని దుష్టులను అంతమొందించడానికి దుర్యోధని మేనమామలు చేసే ప్రయత్నం ఎలా సఫలమవుతుందో అనే ఒక సన్నివేశాన్ని తెలుసుకుంటే మహాభారతం మొత్తం ఎంత బాగా తీర్చిదిద్దారో తెలుస్తుంది.

## సామెతలు
మింగ మెతుకు లేదు మీసాలకు సంపెంగ నూనె

## ఇవి కూడా చూడండి
సున్నంలో సూక్ష్మం

## బయటి లింకులు

వర్గం:ఆహార పదార్థాలు
వర్గం:పదజాలం
టిన్ టిన్

thumb| బెల్జియం ప్రభుత్వం విడుదల చేసిన పలు తపాలాబిళ్ళలు
కామిక్ పుస్తకాల ప్రపంచంలో పిల్లలు మిక్కీమౌస్, డొనాల్డ్ డక్ తర్వాత అత్యంతగా ఇష్టపడేది టిన్ టిన్. ప్రముఖ బెల్జియన్ కామిక్ పుస్తకాల రచయిత, చిత్రకారుడు జార్జెస్ ప్రాస్పర్ రెమి (1907-1983) ఈ పాత్రకు ప్రాణం పోశాడు. టిన్ టిన్ సాహసాలు సిరీస్ గా 23 బొమ్మల పుస్తకాలు చేశాడు. 

టిన్ టిన్ ఒక తెలివైన రిపోర్టర్. ఇతడి సామార్ద్యాలు - పలు భాషలు మాట్లాడటం, నాలుగు చక్రాల వాహనాలను, ద్విచక్ర వాహనాలు విమానాలను, హెలీకాప్టర్లను, ట్యాంక్ లను నడుపడం; కొండలెక్కడం, అడవిలో వెళ్ళగలడం. ఇతని ముఖ్య స్నేహితులు కెప్టెన్ హెడాక్, ప్రొఫెసర్ క్యాలిక్యులస్, థాంసన్, ధామ్సన్. స్నోవీ అనే తెల్లటి కుక్క టిన్ టిన్ కు పంచప్రాణాలు. ఈ కుక్క టిన్ టిన్ సాహసాల్లో పాలుపంచుకుంటూవుంటుంది. టిన్ టిన్ 23 పుస్తకాల్లో ఏ పుస్తకంలోను ఇంటిపేరు ప్రస్తావన, వయసు ప్రస్తావన, కుటుంబీకుల ప్రస్తావన ఉండదు.

## లంకెలు
*http://en.wikipedia.org/wiki/Herg%C3%A9
*http://en.wikipedia.org/wiki/List_of_The_Adventures_of_Tintin_characters
*https://web.archive.org/web/20130404080618/http://tintinadventures.tripod.com/

వర్గం: పుస్తకాలు
వర్గం: ఆంగ్ల సాహిత్యం
ఆస్టెరిక్స్

right|thumb|250px|
**ఆస్టెరిక్స్** (లేక ఆస్టెరిక్స్ సాహసాలు) అనేది ఫ్రెంచివారి కామిక్ పుస్తకాల సిరిస్. ఈ పుస్తకాలకు కథలను రెనీ గాసిన్నీ (Rene Goscinny) వ్రాయగా, బొమ్మలను అల్బర్ట్ యుడర్జో (Albert Uderzo) గీశాడు. 1977 లో గాసిన్నీ మరణం తర్వాత ఆల్బర్ట్ యుడెర్జో కథలను వ్రాసే బాధ్యతను కూడా తీసుకొన్నాడు. ఈ సిరిస్ మొదటిసారిగా 1959 లో పిలోట్ (Pilote) అనే ఫ్రెంచ్ వార పత్రిక 29 అక్టబర్ సంచికలో ప్రచురితమైంది. ఆస్టిరిక్స్ సిరీస్ 2009 నాటికి సుమారు 34 కామిక్స్ పుస్తకాలుగా రిలీజ్ అయినవి. నేడు ప్రపంచ వ్యాప్తంగా చిన్నా, పెద్దా తేడా లేకుండా లక్షలాది మంది ఈ పుస్తకాలను సేకరించి చదువుతున్నారు. ఆస్టెరిక్స్ కామిక్స్ నేడు అంతర్జాతీయంగా సుమారు 100 భాషల్లోకి అనువదింపబడింది.

ఈ సిరీస్ లో మహాశక్తిమంతులైన గలేలియా (Gaul) గ్రామస్థులు క్లిష్టమైన సమస్యలను, ప్రధాన శత్రువులైన రోమన్ల (Romans) దాడులనూ సమర్ధవంతంగా ఎదుర్కొంటారు. వీరి అంతులేని శక్తికి రహస్యం గెటాఫిక్స్ (Getafix) అనే మూలికా వైద్యుడు తయారుచేసే మాయా పానీయం (Magic Potion). ఇది త్రాగినవారికి తాత్కాలికంగా ఎవరినైనా లేక దేన్నైనా జయించగల శక్తి వస్తుంది. ప్రధాన కథానాయకుడైన ఆస్టెరిక్స్, అతని స్నేహితుడైన ఓబెలిక్స్ సమస్యలు వచ్చినప్పుడు గ్రామం తరపున ఇతర ప్రదేశాలకు, ఊళ్ళకు, విదేశాలకు వెళ్ళి పలు సాహసాలు చేసి విజయవంతంగా తిరిగొస్తారు. ఓబెలిక్స్ చిన్నతనంలో ప్రమాదవశాత్తు గెటాఫిక్స్ తయారుచేసిన మాయా పానీయంలో పడుట వలన అతనికి శాశ్వతముగా శక్తి వస్తుంది. రుచిగా ఉండే పానీయాన్ని ఓబెలిక్స్ త్రాగాలనుకున్నప్పుడల్లా ఆ పానీయాన్ని ఇవ్వనంటాడు గెటాఫిక్స్. ఈ సిరీస్ లో నిజమైన గలేలియా నాయకులైన వెర్సింజిటోరిక్స్, ఆర్గెటోరిక్స్, దమ్నోరిక్స్ అను పేర్లు కనిపిస్తుంటాయి. ఆస్టెరిక్స్ కామిక్స్ పుస్తకాల్లో ముఖ్యంగా రోమన్ సామ్రాజ్యాన్ని పాలించిన జూలియస్ సీజర్ (Julius Caesar) కాలం నాటి రాజకీయ, సామాజిక, భౌగోళిక పరిస్థితులు, సంప్రదాయాలు కళ్ళకద్దినట్లు కనిపిస్తాయి.

ఆస్టెరిక్స్ సిరీస్ లో ఇతర ప్రధాన పాత్రలు - గ్రామ పెద్ద అయిన వైటల్ స్టాటిస్టిక్స్ (Vitalstatistix), అతని భార్య ఇంపెడిమెంటా (Impedimenta), పాటలు పాడే కాకోఫోనిక్స్, (Cacofonix) చేపలు అమ్ముకునే అన్‌హైజీనిక్స్ (Unhygenix), అతని భార్య ---, ముదుసలి వాడైన గెరియాట్రిక్స్ (Geriatrix), కమ్మరివాడైన ఫుల్లీయాటోమాటిక్స్ (Fulliautomatix), సముద్రపు దొంగలు, రోమా సామ్రాజ్య అధినేత అయిన జూలియస్ సీజర్ (Julius Caesar).

## లంకెలు
*http://www.asterix.com/
*http://en.wikipedia.org/wiki/Asterix
*http://www.asterix-obelix.nl/
*http://en.wikipedia.org/wiki/Albert_Uderzo
*http://en.wikipedia.org/wiki/Ren%C3%A9_Goscinny

వర్గం:పుస్తకాలు
వర్గం:ఆంగ్ల సాహిత్యం
నాయక్ (సినిమా)

రామ్ చరణ్ తేజ, కాజల్ అగర్వాల్, అమలాపాల్ ప్రధాన పాత్రల్లో నటించిన తెలుగు సినిమా **నాయక్**, 2013 జనవరి 9 న ఈ సినిమా విడుదలయ్యింది. ఈ సినిమా దర్శకుడు వి.వి.వినాయక్.

## కథ
చెర్రీ (రామ్ చరణ్ తేజ) సరదా కుర్రాడు. సాఫ్ట్వేర్ కంపెనీలో పనిచేస్తుంటాడు. అనుకోకుండా బాబాయ్ జిలేబి (బ్రహ్మానందం) కారణంగా హీరోయిన్ మధు (కాజల్ అగర్వాల్) పరిచయమవుతుంది. ఆమెతో ప్రేమలో మునిగి తేలుతున్న తరుణంలో, సమాంతరంగా మరో కథ నడుస్తుంటుంది. రౌడీలను, డిఐజిని చెర్రీ చంపడం, అతగాడి కోసం సిబిఐ వెదుకుతుండడం. తీరా విశ్రాంతికి వచ్చేసరికి చంపుతున్నది చెర్రీ కాదని, అతగాడిలాగే వుండే సిద్ధార్థ నాయక్ (చరణ్) అని తేలుతుంది. దీంతో కథ ఫ్లాష్బ్యాక్లో కలకత్తాకు చేరుతుంది. కలకత్తాలో డాక్టర్గా పనిచేస్తున్న రాజీవ్ కనకాల బావమరిది ఈ సిద్ధార్థ. అనుకోని పరిస్థితుల్లో రావత్ (ప్రదీప్ రావత్) అనుచరుడి చేతిలో హతమవుతాడు రాజీవ్. దాంతో సిద్దార్థ ఆ అనుచరుణ్ణి చంపేస్తాడు. అప్పటికే రావత్ అతగాడి అనుచరుల చేతుల్లో విలవిలలాడుతున్న కలకత్తా జనం అతగాడిని తమ నాయకుడిగా భుజాలకెత్తుకుంటారు. దీంతో సిద్దార్ధ తన జనంతో, బలంతో రావత్ ఆటలు కట్టించేందుకు ప్రయత్నిస్తాడు. దానికి ప్రతిగా అతగాడు సిద్దార్ధను తీవ్రంగా గాయపరిచి, మరణించాడనుకుని, గంగానదిలో పారేస్తాడు. బతికొచ్చిన సిద్దార్థ మరోసారి రావత్ను చంపాలని ప్రయత్నించడంలో, చెర్రీ పాత్రతో జతకలుస్తుంది. చివరకు ఏం జరిగిందన్నది మిగిలిన కథ.

## తారాగణం
*రామ్ చరణ్ తేజ - చెర్రీ/సిద్దు
*కాజల్ అగర్వాల్ - మధు
*అమలా పాల్ -అమల
*రాహుల్ దేవ్ - గాంధీపేట బాబ్జీ
*ఫిష్ వెంకట్
*దేవ్ గిల్
*బ్రహ్మానందం -జిలేబి
*జయప్రకాశ్ రెడ్డి
*ఎం.ఎస్.నారాయణ
*అశిశ్ విద్యార్థి
*రఘుబాబు
*ఆనంది -రఘుబాబు సోదరి
*ప్రదీప్ రావత్ as మినిస్టర్ రావత్
*పోసాని కృష్ణ మురళి
*రాజీవ్ కనకాల
*'సత్యమ్' రాజేష్
*సుధా
*ఛార్మి
*ప్రవీణ్
*పృథ్వీరాజ్ 

## సంగీతం
ఎస్. ఎస్. థమన్ ఈ సినిమాకి సంగీతాన్ని అందించారు. కొండవీటి దొంగ చిత్రం నుంచి ఇళయరాజా స్వరపరిచిన "శుభలేఖ రాసుకున్నా" పాటను ఈ సినిమా కోసం రీమిక్స్ చేసారు. ఈ సినిమా పాటలు ఆదిత్య మ్యూజిక్ కంపెనీ ద్వారా హైదరాబాదులో రామానాయుడు స్టూడియోసులో 2012 డిసెంబరు 17న విడుదలయ్యాయి. విడుదలయిన తర్వాత ఈ సినిమా పాటలకు మంచి స్పందన లభించింది.

## మూలాలు


వర్గం:2013 తెలుగు సినిమాలు
వర్గం:బ్రహ్మానందం నటించిన సినిమాలు
వర్గం:కాజల్ అగర్వాల్ నటించిన సినిమాలు
ఇండియన్ ఇన్‌స్టిట్యూట్ ఆఫ్ టెక్నాలజీ హైదరాబాద్

**ఇండియన్ ఇన్స్టిట్యూట్ ఆఫ్ టెక్నాలజీ, హైదరాబాద్**, తెలంగాణ రాష్ట్రం,  సంగారెడ్డి జిల్లా లోని ఎద్దుమైలారం గ్రామంలో ఉంది. సాంకేతిక విద్యాలయాల (సవరణ) చట్టం, 2011కి లోబడి, కేంద్ర మానవవనరుల శాఖ, భారత ప్రభుత్వం వారిచే ఏర్పాటుచేసిన 8 కొత్త ఐఐటీలలో ఇది ఒకటి.  ఈ చట్టం లోకసభలో 2011 మార్చి 24న,  రాజ్యసభలో 2012 ఏప్రిల్ 30న అమోదించబడింది.

## చరిత్ర
2008 సంవత్సరంలో ప్రారంభించిన ఐఐటీ, హైదరాబాద్ తాత్కాలిక ప్రాంగణం పూర్వ మెదక్ జిల్లా, ఎద్దుమైలారం గ్రామం లోని ఆర్డినెన్స్ ఫాక్టరీలో ఉంది. దీని శాశ్వత ప్రాంగణం సంగారెడ్డి జిల్లా దగ్గర కంది గ్రామంలో ఉంది. ఇది హైదరాబాద్ ఔటర్ రింగు రోడ్డుకి చాలా దగ్గరగా ఉంటుంది. 2009 ఫిబ్రవరి 27న, ఐక్య ప్రగతిశీల కూటమి చైర్ పర్సన్,  సోనియా గాంధీ, శాశ్వత ప్రాంగణానికి శంకుస్థాపన చేసింది.

## ప్రాంగణం
సంగారెడ్డి వద్దనున్న ‘కంది’ గ్రామంలో సుమారు 550 ఎకరాలలో (2.2 చ.కి.మీ) సంస్థ శాశ్వత ప్రాంగణం విస్తరించి ఉంది. ఇది జాతీయ రహదారి 65 ను ఆనుకుని, ఔటర్ రింగురోడ్డుకి సమీపంలో ఉంది. ఇది సికిందరాబాదు రైల్వేస్టేషనుకి 50కి మీ దూరంలో ఉంది. 2011 అక్టోబరు 6న ఇక్కడ భూమిపూజ జరిగింది.  

ప్రస్తుతం హైదరాబాదు నగరానికి 45 కి.మీ. దూరంలో, మెదక్ జిల్లా, ఎద్దుమైలారం గ్రామం, ఆర్డినెన్సు ఫాక్టరీ లోని  తాత్కాలిక ప్రాంగణంలో కార్యకలాపాలను నిర్వహిస్తోంది. ఇక్కడికి అతి దగ్గరి బస్సుస్టాపు పటాన్ చెరువు వద్ద ఉంది.

## విభాగాలు, కోర్సులు
ఇంజనీరింగు, విజ్ఞానశాస్త్రాలు, లిబరల్ ఆర్ట్సు తదితర క్షేత్రాలలో మొత్తంగా 7 అండరుగ్రాడ్యుయేట్ ఇంజనీరింగు డిగ్రీలు, 6 పోస్టుగ్రాడ్యుయేటు ఇంజనీరింగు డిగ్రీలు, డాక్టరేటు డిగ్రీలను అందజేస్తోంది. వివిధ క్షేత్రాలలో నిష్ణాతులైన 83మంది ఆచార్యులు ఇక్కడ బోధిస్తున్నారు, పరిశోధిస్తున్నారు సలహాలనందిస్తున్నారు.

ఐఐటీ హైదరాబాదు క్రింది విభాగాలను కలిగి ఉంది.
*జీవసాంకేతిక, జీవవైద్య ఇంజనీరింగు విభాగం
* రసాయనిక ఇంజనీరింగు విభాగం
* సివిలు ఇంజనీరింగు విభాగం
* కంప్యూటరు విజ్ఞానం, ఇంజనీరింగు విభాగం
* పదార్థ విజ్ఞాన ఇంజనీరింగు విభాగం
* యాంత్రిక ఇంజనీరింగు విభాగం
* విద్యుత్తు ఇంజనీరింగు విభాగం
* పర్యావరణ విజ్ఞానం & ఇంజనీరింగు విభాగం
* విజ్ఞానశాస్త్ర విభాగం
* గణితశాస్త్ర విభాగం
* రసాయనశాస్త్ర విభాగం
* లిబరల్ ఆర్ట్సు విభాగం
## ప్రవేశాలు
ఐఐటి హైదరాబాద్‌లో బి. టెక్ ప్రోగ్రామ్‌లు ఉన్నాయి. ఆర్టిఫిషియల్ ఇంటెలిజెన్స్, బయోమెడికల్ ఇంజనీరింగ్, కెమికల్ ఇంజనీరింగ్, సివిల్ ఇంజనీరింగ్, కంప్యూటర్ సైన్స్ అండ్ ఇంజనీరింగ్, ఎలక్ట్రికల్ ఇంజనీరింగ్, ఇంజనీరింగ్ ఫిజిక్స్, ఇంజనీరింగ్ సైన్స్, మెటీరియల్స్ అండ్ మెటలర్జికల్ ఇంజనీరింగ్, మ్యాథమెటిక్స్ అండ్ కంప్యూటింగ్, మెకానికల్, ఏరోస్పేస్ ఇంజనీరింగ్.

ఈ కార్యక్రమాలకు దరఖాస్తు చేసుకోవటానికి, దరఖాస్తుదారు మొదట ఐఐటి జెఇఇ ప్రవేశ పరీక్ష రాయాలి. ఈ పరీక్ష ఐఐటి ప్రత్యేకమైనది. ఇతర కళాశాలలకు ఉపయోగించబడదు. ఈ పరీక్ష విద్యా సంవత్సరంలో ఒకసారి జరుగుతుంది. మొత్తం భారతదేశమంతటికీ ఒకే పద్ధతిలో పరీక్ష ఉంటుంది. దరఖాస్తుదారుడి స్కోరు ఆధారంగా, విద్యార్థి ఐఐటి హైదరాబాద్‌లో ప్రవేశం పొందగలడా లేదా అనే దానిపై నిర్ణయం తీసుకుంటారు. ప్రతి విద్యా సంవత్సరంలో, నిర్దుష్ట సంఖ్యలో టాప్ స్కోరర్లు మాత్రమే ప్రవేశాలు పొందుతారు. ప్రవేశానికి ఈ స్కోరును మాత్రమే పరిగణనలోకి తీసుకుంటారు - పాఠ్యాంశాలు, పాఠశాల మార్కులు వంటి ఇతర విషయాలు కీలక పాత్ర పోషించవు.

## మూలాలు


వర్గం:విద్యా సంస్థలు
వర్గం:ఇండియన్‌ ఇన్‌స్టిట్యూట్‌ ఆఫ్‌ టెక్నాలజీ
గాయత్రి విద్యా పరిషత్ ఇంజనీరింగు కళాశాల

ఈ కళాశాల, 1996 సంవత్సరంలో, విశాఖపట్నంలో స్థాపించబడింది. దీని స్థాపనలోనూ, నిర్వహణలోనూ విశాఖపట్నంలో ఎందరో విద్యావేత్తలు, దాతలు, వృత్తివిద్యా నిపుణులు పాలుపంచుకొంటున్నారు. "సంపూర్ణ విధానం ద్వారా, టెక్నలాజికల్ విద్య, పరిశోధనల్లో, శ్రేష్ఠ విద్యాకేంద్రం ఎదగడం, కొనసాగడం" అనే ఆశయం కలిగి ఉంది. 

## విభాగాలు, కోర్సులు
కళాశాలలోని వివిధ కోర్సులు
*కెమికల్ ఇంజనీరింగు 
*సివిలు ఇంజనీరింగు
*కంప్యూటరు విజ్ఞానం, ఇంజనీరింగు
*ఎలక్ట్రికల్, ఎలక్ట్రానిక్సు ఇంజనీరింగు
*ఎలక్ట్రానిక్సు, సమాచార ఇంజనీరింగు
*సమాచార సాంకేతికత
*యాంత్రిక ఇంజనీరింగు
*కంప్యూటరు అప్లికేషన్లు
*గణితశాస్త్రం
*భౌతికశాస్త్రం
*రసాయనిక శాస్త్రం
*ఇంగ్లీషు
*నిర్వహణల అధ్యయనం
## సౌకర్యాలు
### బి. సర్వేశ్వరరావు గ్రంథాలయం
ఇది గాయత్రీ విద్యా పరిషత్ మాజీ అధ్యక్షులు, నాగార్జున విశ్వవిద్యాలయపు మాజీ ఉపకులపతి, ఆంధ్ర విశ్వవిద్యాలయపు అర్థశాస్త్ర గౌరవ ఆచార్యులు, నైజీరియా దేశప్రభుత్వపు మాజీ సలహాదారు, ప్రముఖ ఆర్థికవేత్త అయిన బి సర్వేశ్వరరావు పేర ఏర్పరచబడింది. ఇందులో: 
* మొత్తం పుస్తకాలు - 43,544
*మొత్తం పేర్లు - 9930
*జర్నళ్ళు - 1846
*అంతర్జాతీయ స్థాయివి - 63
*జాతీయ స్థాయివి - 141
*మొత్తం ఆన్-లైన జర్నళ్ళు - 1846
విద్యార్థుల సౌకర్యార్థం డిజిటల్ గ్రంథాలయం కూడా ఏర్పాటు చేయబడింది. 
### వసతి గృహాలు
విద్యార్థినీ విద్యార్థులకు విడివిడిగా వసతి గృహాలు ఉన్నాయి
### ఆటలు
సుమారు 6.5 ఎకరాల మేర ఏర్పాటు చేయబడిన ఆట వసతుల్లో ఈ క్రిందివి కూడా ఉన్నాయి. 
*బాస్కెట్ బాల్
*బాల్ బాడ్మింటన్
*క్రికెట్ 
*ఫుట్ బాల్
*టేబుల్ టెన్నిస్
*టెన్నీ-కోయిట్
*టెన్నిస్
*థ్రో - బాల్
*వాలీబాల్
*షటిల్ బాడ్మింటన్
*200 మీ పరుగుల ట్రాక్
వీటి సమయం ప్రతీరోజు, ఉదయం 6 -8 గంటల వరకూ, సాయంత్రం 3-30-7 గంటల వరకు. 
### రవాణా
విశాఖపట్నం నగరశివారులలో గల మధురవాడలో ఇది నెలకొని ఉంది. నగరం నడిబొడ్డు నుండి మధురవాడ 30 నిమిషాల ప్రయాణం. కాంప్లెక్సు నుండి, తగరపువలస పోయే 222 నంబరు బస్సులు, భీమిలి పోయే 999 బస్సులు మధురవాడ వద్ద ఆగుతాయి. పాతపోస్టాఫీసు నుండి, 25 P బస్సులు పి.ఎం పాలెం (పోతిన మల్లయ్య పాలెం) వరకూ వచ్చే బస్సు ప్రతీ 10 నిమిషాలకు ఒకటి ఉంటుంది. మధురవాడ, పీ.ఎం పాలెం లనుండి కళాశాల షేర్ ఆటో ఉంటాయి. కళాశాల పక్కనే ఉన్న బక్కన్నపాలెం గ్రామానికి కూడా 25 K బస్సు వస్తుంది. ఇది ఒకే ఒక్క బస్సు కావడంవలన ఎక్కువ సౌకర్యం ఉండదు.
ఇంక, కళాశాల ఏర్పాటు చేసిన బస్సులు ఈ విధంగా ఉంటాయి.
*నగరం నలుమూలల నుండి విద్యార్థులను చేరవేసేందుకు 14 బస్సులు ఉన్నాయి.
*అచార్యుల కోసమై ఒక ప్రత్యేక బస్సూ, మినీబస్సూ ఉన్నాయి.
*మరో రెండు బస్సులు సిబ్బందికోసం ఏర్పాటు చేయబడ్డాయి.
*ఆటలలో పొల్గొనే విద్యార్థులకోసమై ఆయా సమయాలకి తగిన బస్సులు ఉన్నాయి.
*గ్రంథాలయం మూసివేత సమయం (సాయంత్రం 7 గం) నికి ఒక బస్సు ఉంటుంది.
* శని, ఆదివారాలలో గ్రంథాలయానికి వచ్చే విద్యార్థుల కోసం బస్సు ఏర్పాటు చేయబడింది. 
### కేంటీన్, ఇతరములు
కళాశాల ప్రాంగణంలో కేంటీన్, పోస్టాఫీసు, స్టేట్ బ్యాంక్ ఆఫ్ మైసూర్ ఎక్స్ టెన్షన్ కౌంటరులు కూడా ఉన్నాయి. 
## సలహా పనులు
2001లో కళాశాల-పరిశ్రమ అనుబంధాన్ని అభివృద్ధిచేసే ఉద్దేశంతో పారిశ్రామిక సలహాపనుల, పరిశోధన, అభివృద్ధి కేంద్రం ఏర్పరచబడింది. ఆంధ్రప్రదేశ్ ప్రభుత్వం, గాయత్రీ విద్యా పరిషత్, జర్మనీ దేశ ప్రభుత్వం సంయుక్తంగా ఏర్పరచిన ఇండో-జర్మన్ ఇనిస్టిట్యూట్ ఆఫ్ అడ్వాన్స్ డ్ టెక్నాలజీ, విశాఖపట్నంలో కార్యకలాపాలు నిర్వహిస్తోంది.
## విద్యార్థులు, ప్రగతి
ఇక్కడ, విద్యార్థులకి, చదువు సాగుతూ ఉండగానే ప్రాంగణనియామకాలు వస్తూ ఉంటాయి. 
## మూలాలు


వర్గం:విద్యాలయాలు
వర్గం:విద్యా సంస్థలు
వర్గం:ప్రైవేట్ విద్యాసంస్థలు
జడత్వము

350px|right|thumb|జడత్వమును నిరూపించు ప్రయోగము
ఏ బాహ్య బలం పనిచేయకపోతే నిశ్చల స్థితిలో ఉన్న వస్తువు అదే స్థితిలోనూ సమవేగంతో ఋజు మార్గంలో గమించే వస్తువు అదే గమన స్థితిలోనూ ఉండిపోయే వస్తువు ధర్మాన్ని జడత్వం అంటారు.

## ఉదాహరణలు
* కొన్ని కేరమ్స్ కోయిన్స్ తీసుకుని ఒకదానిపై నొకటి పేర్చి, స్ట్రైకర్ తో గట్టిగా అడుగున ఉన్న కాయిన్ ను గురి చూసి కొడితే అది మాత్రమే బయటకు వచ్చేస్తుంది. జడత్వం వల్ల మిగిలిన కాయిన్లు గల వరుస అదే విధంగా ఉండిపోతుంది.
* ఒక వెడల్పు మూతిగల సీసా తీసుకుని దానిలో యిసుక పోయవలెను. (ధృఢంగా ఉండుటకు) దాని మూతిని కార్డు బోర్డు అట్టతో మూసివేయుము. దాని మూతికి సరిగ్గా పైన ఒక గాజు గోళీని ఉంచవలెను. ఈ కార్దుబోర్డును హఠాత్తుగా లాగినపుడు జడత్వం వల్ల గాజుసీసా మూతిగుండా సీసాలో పడిపోతుంది.

## రకములు
* నిశ్చల జడత్వం
* గమన జడత్వం
* దిశా జడత్వం

## నిర్దేశ చట్రాలు
### జడత్వ నిర్దేశ చట్రం
ఊహాత్మక నిరూపాక్షాలను కలిగియుండి, నిశ్చలంగా గాని, సమ చలనంతో గాని ఉండి న్యూటన్ గమన నియమాలను వినియోగించడానికి వీలున్న వ్యవస్థలని **జడత్వ నిర్దేశ చట్రం** అంటారు

### అజడత్వ నిర్దేశ చట్రం
భ్రమణంలో కాని త్వరణంలో కాని ఉన్నటువంటి వస్తువుకు జోడించబడిన, న్యూటన్ గమన నియమాలు పాటించని ఊహాత్మక నిరూపక వ్యవస్థనే **అజడత్వ నిర్దేశ చట్రం** అంటారు.

## నిశ్చల జడత్వం
ఒక బస్సు నిశ్చల స్థితిలో గలదు. అందులో ప్రయాణీకులు కూడా నిశ్చల స్థితిలోనే ఉంటారు. ఇపుడు బస్సు ఒకేసారి ముందుకు కలిలితే అందులోని ప్రయాణీకులు వెనుకకు పడతారు. ఇది నిశ్చలస్థితికి సంబంధించిన జడత్వం.

## గమన జడత్వం
ఒక బస్సు గమనంలో ఉందని అనుకుందాం. అందులోని ప్రయాణీకులు కూడా అదే వేగంతో గమన స్థితిలో ఉంటారు. ఇపుడు బస్సు హఠాత్తుగా ఆగితే ప్రయాణీకులు ముందుకు పడతారు. ఇది గమన జడత్వానికి ఉదాహరణ.

## దిశా జడత్వం
ఒక బస్సులో ప్రయాణీకులు ప్రయాణిస్తున్నారు అనుకొనుము. అది హఠాత్తుగా వక్రమార్గంలో కుడి వైపుకి తిరిగినట్లైన ప్రయాణీకులు ఎడమవైపు పడతారు. ఇది దిశ జడత్వానికి ఉదాహరణ.

*

వర్గం:భౌతిక శాస్త్రం
కాంతి కిరణాలు

300px|right|thumb|కేంద్రీకరణ, వికేంద్రీకరణ కాంతి కిరణములు
కాంతి ఏ ఋజు మార్గంలో ప్రయాణిస్తుందో ఆ ఋజుమార్గాన్ని చూపే సరళరేఖను కాంతి కిరణము అంటారు. కాబట్టి కాంతి కిరణాన్ని బాణపు గుర్తు కలిగిన సరళ రేఖతో సూచించవచ్చు.అనేక కిరణములు సముహాన్ని కాంతి కిరణ పుంజం అంటారు. ఈ కిరణపుంజం మూడు రకాలుగా ఉంటుంది.
* సమాంతర కిరణాల సముదాయం
* కేంద్రీకరణ కిరణాల సముదాయం
* వికేంద్రీకరణ కిరణాల సముదాయం
## సమాంతర కిరణాల సముదాయం
కాంతి జనకం నుండి వెలువడు కిరణాలు సమాంతరంగా పోతుంటే వాటిని సమాంతర కిరణ పుంజం అంటారు.

## కేంద్రీకరణ కిరణాల సముదాయం
కాంతి కిరణాలు ఒక బిందువు వద్దకు కేంద్రీకరింపబడితే వాటిని కేంద్రీకరణ కిరణాల సముదాయం అంటారు. కుంభాకర కటకం నుండి పోయిన సమాంతర కాంతి కిరణాలు ఒక బిందువువద్దకు కేంద్రీకృతమవుతాయి.

## వికేంద్రీకరణ కిరణాల సముదాయం
కాంతి కిరణాలు ఒక బిందువు నుండి అన్ని దిశల లోనికి ప్రయాణిస్తుంటే వాటిని వికేంద్రీకరణ కిరణాల సముదాయం అంటారు.

## చిత్రములు

350px|left|thumb|కుంభాకార కటకంలో కాంతి కిరణాల కేంద్రీకరణము అయ్యె విధము
300px|center|thumb|పుటాకార కటకంలో కాంతి కిరణాల వికేంద్రీకరణం అయ్యే విధము

## యివి కూడా చూడండి
* కుంభాకార కటకం
* పుటాకార కటకం
* కాంతి
* పరావర్తనం

వర్గం:భౌతిక శాస్త్రం
ప్రాచీన సంఖ్యా విధానము

ఇపుడు వాడుకలోనున్న అంకెలను గురించి, వాటి పుట్టుపూర్వోత్తరముల గురించి తెలిసికొనుట మనకు చాలా ఆసక్తి కలిగిస్తుంది. నేటి అంకెలు మన ప్రాచీన భారతీయులు ఉపయోగించిన లిపి నుండి, అరబ్బు అంకెల నుండి రూపొందాయి. ప్రాచీన భారతీయులు సంఖ్యా క్రమ విధానాన్ని దశ గుణాంక క్రమము అంటారు. ప్రతి స్థానము పది రెట్లు చొప్పున పెరుగుతూ ఉంటుంది.

## స్థానాల పేర్లు

ఈ విధంగా స్థాన భెదాల చేత సంఖ్యలను తెలిపెటప్పుడు కొన్ని స్థానాలలో అంకెలేవీ లేకపోవచ్చును. అంకెలు లేని చోట్ల సున్నలు వ్రాయాలి. క్రీస్తు మరణించిన ఐదేండ్లకు ఈనాటి దాకా వాడుకలో నున్న అంకగణిత విధానాన్ని మన భారతదేశంలో కనుగొన్నారు. ఈ కాలంలో భారతదేశం విజ్ఞాన శాస్త్రాలకు పట్టు గొమ్మగాగణిత శాస్త్రానికి స్వర్ణయుగంగా భాసిల్లింది. దీనికి కారణం ఆర్యభట్టు, వరాహమిహిరుడు వంటి గణిత శాస్త్రవేత్తలు. మన పూర్వులు అధర్వణ వేదం లో అనేక గణిత సమస్యలను చర్చించారు. వాటిని అభ్యాసం చేసినచో అనేక క్లిష్టమైన గణిత సమస్యలనైనా సులభంగా గణించవచ్చు. భారతీయ గణిత విధానాన్ని గణిత శాస్త్రవేత్తలే కాక వ్యాపారస్తులు కూడా అభివృద్ధి చేశారని అంటారు. వారు ప్రతి దశాంశ స్థాయిలోను అంకెలను ఉపయోగించి ఖాళీలలో చుక్కలు పెట్టేవారట. తరువాత ఆ చుక్కలను తొలగించి సున్న ప్రవేశించింది. సా.శ800 ప్రాంతాలలో భారతీయ వర్తకులు బిడారులలో వర్తకం చేస్తూ పోయినపుడు బాగ్దాదు వారికి అరబ్బుల పాలనలో ఉన్న స్పెయిన్ కు చేరింది. యూదు పండితుల రచనల ద్వారా ఈ విధానం ఐరోపా దేశానికి ప్రవేశించింది.
: గణిత శాస్త్రము విజ్ఞానమునకు తోడు వినోదాన్ని అందించుననుతకు సందేహం లేదు. గణిత సమస్యలు సాధించుటలో మెదదుకు మేత కలిగించి పిల్లల మనోవికాసమును పెంపొందుంచును.

## మూలాలు

## యివి కూడా చూడండి
* ఆంగ్ల సంఖ్యామానం లో స్థానవిలువలు

వర్గం:గణిత శాస్త్రము
చంద్రపూర్ లోక్‌సభ నియోజకవర్గం

**చంద్రాపూర్ లోక్‌సభ నియోజకవర్గం** (Chandrapur Lok Sabha constituency) మహారాష్ట్రలోని 48 లోక్‌సభ నియోజకవర్గాలలో ఒకటి. ఈ నియోజకవర్గం చంద్రాపూర్, యావత్మల్ జిల్లాలలో విస్తరించియుంది.
## అసెంబ్లీ సెగ్మెంట్లు
*రాజురా
*చంద్రాపుర్
*బల్లార్‌పూర్
*వరోరా
*వాని
*ఆర్ని

## ఎన్నికైన సభ్యులు
thumb|హంసరాజ్ అహిర్, పార్లమెంటు సభ్యుడు
*1977: విశ్వేశ్వరరావు రాజే (భారతీయ లోకదళ్)
*1980: శాంతారామ్ పొట్దుఖే, (కాంగ్రెస్ పార్టీ)
*1984: శాంతారామ్ పొట్దుఖే, (కాంగ్రెస్ పార్టీ)
*1989: శాంతారామ్ పొట్దుఖే, (కాంగ్రెస్ పార్టీ)
*1991: శాంతారామ్ పొట్దుఖే, (కాంగ్రెస్ పార్టీ)
*1996: హంసరాజ్ ఆహిర్ (భారతీయ జనతా పార్టీ)
*1998: నరేష్ కుమార్ చున్నాలాల్ పుగ్లియా (కాంగ్రెస్ పార్టీ)
*1999: నరేష్ కుమార్ చున్నాలాల్ పుగ్లియా (కాంగ్రెస్ పార్టీ)
*2004: హంసరాజ్ ఆహిర్ (భారతీయ జనతా పార్టీ)
*2009: హంసరాజ్ ఆహిర్ (భారతీయ జనతా పార్టీ)
*2014: హంసరాజ్ ఆహిర్ (భారతీయ జనతా పార్టీ)
*2019: సురేష్‌ నారాయణ్‌ ధనోర్కర్‌, (కాంగ్రెస్ పార్టీ)
*2024:ప్రతిభా ధనోర్కర్, కాంగ్రెస్ పార్టీ

## 2009 ఎన్నికలు
2009 లోక్‌సభ ఎన్నికలలో ఈ నియోజకవర్గం నుంచి భారతీయ జనతా పార్టీ అభ్యర్థి హంసరాజ్ ఆహిర్ తన సమీప ప్రత్యర్థి, కాంగ్రెస్ పార్టీ అభ్యర్థి అయిన నరేష్ కుమార్ పుగ్లియాపై 32,495 ఓట్ల ఆధిక్యతతో విజయం సాధించాడు. హంసరాజ్ కు 3,01,467 ఓట్లు రాగా, పుగ్లియాకు 2,68,972 ఓట్లు లభించాయి.
## ఇవి కూడా చూడండి
*చంద్రాపూర్ జిల్లా
*యావట్మాల్ జిల్లా

## మూలాలు

## వెలుపలి లంకెలు
హింగోలి లోక్‌సభ నియోజకవర్గం

thumb|ఈ నియోజక వర్గానికి ప్రాతినిథ్యం వహిస్తున్న హేమంత్ పాటిల్
**హింగోలి లోక్‌సభ నియోజకవర్గం** (Hingoli Lok Sabha constituency) మహారాష్ట్రలోని 48 లోక్‌సభ నియోజకవర్గాలలో ఒకటి. 2009లో శివసేన పార్టీకి చెందిన సుభాష్ వాంఖడే ఇక్కడి నుంచి విజయం సాధించాడు.
## అసెంబ్లీ సెగ్మెంట్లు
*ఉమర్‌ఖేడ్ 
*కిన్వట్
*హడ్‌గావ్
*బాస్మత్
*కలమ్నూరి
*హింగోలి
## ఎన్నికైన సభ్యులు
*1977: చంద్రకాంత్ పాటిల్ (జనతా పార్టీ)
*1980: ఉత్తం రాథోడ్ (కాంగ్రెస్ పార్టీ)
*1984: ఉత్తం రాథోడ్ (కాంగ్రెస్ పార్టీ)
*1989: ఉత్తం రాథోడ్ (కాంగ్రెస్ పార్టీ)
*1991: విలాస్ రావ్ గుండేవార్ (శివసేన)
*1996: శివాజీ మణే (శివసేన)
*1998: సూర్యకాంత పాటిల్ (కాంగ్రెస్ పార్టీ)
*1999: శివాజీ మణే (శివసేన)
*2004: సూర్యకాంత పాటిల్ (కాంగ్రెస్ పార్టీ)
*2009: సుభాష్ వాంఖడే (శివసేన)
*2014: రాజీవ్ సాతావ్ (కాంగ్రెస్ పార్టీ)
*2019: హేమంత్ పాటిల్ (శివసేన) 
*2024: నగేష్ బాపురావ్ పాటిల్ అస్తికార్

## 2009 ఎన్నికలు
2009లో జరిగిన లోక్‌సభ ఎన్నికలలో ఈ నియోజకవర్గం నుంచి శివసేన పార్టీకి చెందిన సుభాష్ వాంఖడే తన సమీప ప్రత్యర్థి, నేషనలిస్ట్ కాంగ్రెస్ పార్టీ అభ్యర్థి అయిన సూర్యకాంత పాటిల్ పై 73,634 ఓట్ల ఆధిక్యతతో విజయం సాధించాడు. సుభాష్ కు 3,40,148 ఓట్లు రాగా, సూర్యకాంతకు 2,66,514 ఓట్లు లభించాయి. బహుజన సమాజ్ పార్టీకి చెందిన బీడి చవాన్ కు 1,11,357 ఓట్లతో 3వ స్థానం లభించింది.
## ఇవి కూడా చూడండి
*హింగోళి జిల్లా
*నాందేడ్ జిల్లా
*యావట్మాల్ జిల్లా

## మూలాలు

## వెలుపలి లంకెలు
అయ్యప్ప స్వామి అష్టోత్తర శత నామావళి

శ్రీ అయ్యప్ప స్వామి అష్టోత్తర శత నామావళిలో ప్రతి నామం వెనుక "మణికంఠాయ నమః" అని చదువవలెను.

## అయ్యప్ప స్వామి అష్టోత్తర శత నామావళి


ఓం మహాశాస్త్రే నమః
ఓం విశ్వ శాస్త్రే నమః
ఓం లోక శాస్త్రే నమః
ఓం ధర్మ శాస్త్రే నమః
ఓం వేద శాస్త్రే నమః
ఓం కాల శాస్త్రే నమః
ఓం గణాధిపాయ నమః
ఓం గజ రూఢాయ నమః
ఓం గణాధ్యక్షాయ నమః
ఓం మహాద్యుతయే నమః
ఓం వ్యాఘ్రారూఢాయై నమః
ఓం గోప్త్రే నమః
ఓం గీర్వాణ సంసేవ్యాయ నమః
ఓం గతాంతకాత నమః
ఓం గుణాగ్రహణ్యే నమః
ఓం ఋగ్వేద రూపాయ నమః
ఓం నక్షత్ర రూపాయ నమః
ఓం చంద్ర రూపాయై నమః
ఓం వలాహకాయ నమః
ఓం దుర్వా శ్యామాయ నమః
ఓం మహా రూపాయా నమః
ఓం కౄర దృష్టయే నమః
ఓం అనామయాయ నమః
ఓం త్రినేత్రాయ నమః
ఓం ఉత్పలాకారాయ నమః
ఓం కాలహంత్రే నమః
ఓం నరాధిపాయ నమః

ఓం ఖండేందు మౌళితనయాయ నమః
ఓం కల్హార కుసుమ ప్రియాయ నమః
ఓం మదనాయ నమః
ఓం మాధవ సుతాయ నమః
ఓం మందార కుసుమార్చితాయ నమః
ఓం మహాబలాయ నమః
ఓం మహోత్సాయ నమః
ఓం మహా పాప వినాశాయ నమః
ఓం మహా వీరాయ నమః
ఓం మహా ధీరాయ నమః
ఓం మహా సర్ప విభూషితాయ నమః
ఓం అసిహస్తాయ నమః
ఓం శాదరాత్మజాయ నమః
ఓం హాలాహల ధర్మత్మజాయ నమః
ఓం అర్జునేశాయ నమః
ఓం అగ్ని నయనాయ నమః
ఓం అనంగ మదనాతురాయ నమః
ఓం దుష్ట గ్రహాధిపాయ నమః
ఓం శ్రీధరాయ నమః
ఓం శిష్ట రక్షణ దీక్షితాయ నమః
ఓం కస్తూరి తిలకాయ నమః
ఓం రాజశేఖరాయ నమః
ఓం రాజ సోత్తమాయ నమః
ఓం రాజ రాజార్చితాయ నమః
ఓం విష్ణు పుత్రాయ నమః
ఓం వనజాధిపాయ నమః
ఓం వర్చస్కరాయ నమః

ఓం వరరుచయే నమః
ఓం వరదాయ నమః
ఓం వాయు వాహనాయ నమః
ఓం వజ్రకాయాయ నమః
ఓం ఖడ్గ పాణయే నమః
ఓం వజ్ర హస్తాయ నమః
ఓం బలోతయాయ నమః
ఓం త్రిలోకజ్ఞాయ నమః
ఓం అతిబలాయ నమః
ఓం పుష్కలాయ నమః
ఓం వృద్ధవావనాయ నమః
ఓం పూర్ణ ధవాయ నమః
ఓం పుష్కలేశాయ నమః
ఓం పాశహస్తాయ నమః
ఓం భయావహాయ నమః
ఓం భట్కార రూపాయ నమః
ఓం పాపఘ్నాయ నమః
ఓం పాషండరుధిరాశాయ నమః
ఓం పంచ పాండవ సంధాత్రే నమః
ఓం పర పంచాక్షర శ్రితాయ నమః
ఓం పంచ వక్త్రాయ నమః
ఓం పూజ్యాయ నమః
ఓం పండితాయ నమః
ఓం పరమేశ్వరాయ నమః
ఓం భవతాప ప్రశాయ నమః
ఓం భక్తాభీష్టప్రదాయకాయ నమః
ఓం కవయే నమః

ఓం కవినామ దీపాయ నమః
ఓం కృపాళవే నమః
ఓం క్లేతనాశనాయ నమః
ఓం శమాయ నమః
ఓం సేనాన్యే నమః
ఓం భక్తసంపత్ప్రదాయకాయ నమః
ఓం వ్యాఘ్రచర్మధరాయ నమః
ఓం శూలినే నమః
ఓం కపాలినే నమః
ఓం వేణునాధాయ నమః
ఓం కళ్హార వాసాయ నమః
ఓం కంభు కంఠాయ నమః
ఓం కిరీటాది విభూషితాయ నమః
ఓం ధూర్జటయే నమః
ఓం వీర నీలయాయ నమః
ఓం వీరేంద్ర వందితాయ నమః
ఓం విశ్వరూపాయ నమః
ఓం వృషపతయె నమః
ఓం వివిధార్థ ఫలప్రదాయ నమః
ఓం దీర్ఘనాశాయ నమః
ఓం మహాబాహువే నమః
ఓం చతుర్భాహువే నమః
ఓం జరాధరాయ నమః
ఓం సనకాది ముని శ్రేష్టస్తుతాయ నమః
ఓం అష్ట సిద్ధిప్రదాయకాయ నమః
ఓం హరిహరాత్మజాయ నమః
శ్రీ పూర్ణ పుష్కలాంబ సహితఅయ్యప్ప అష్టోత్తర శతమానపూజాయాం సమర్పయామి.



## యివి కూడా చూడండి
* అయ్యప్ప స్వామి

## మూలాలు

వర్గం:హిందూమతం
ఎర్ర శేఖర్

**ఎం.చంద్రశేఖర్** మహబూబ్ నగర్ జిల్లాకు చెందిన రాజకీయ నాయకుడు. ఇతను 1967, మే 24 న జన్మించాడు. సోదరుడు ఎర్రసత్యం మరణానంతరం జడ్చర్ల శాసనసభ నియోజకవర్గం నుంచి 3 సార్లు ఎన్నికైనాడు. 
## రాజకీయ జీవనం
ఎర్రశేఖర్‌గా పిలువబడే చంద్రశేఖర్ తొలిసారిగా సోదరుడు ఎర్ర సత్యం మరణంతో ఖాళీ అయిన జడ్చర్ల స్థానం నుంచి 1996 ఉపఎన్నికలలో విజయం సాధించి తొలిసారి శాసనసభలో ప్రవేశించాడు. ఆ తర్వాత 1999లో కూడా విజయం సాధించి వరుసగా రెండో సారి శాసనసభలో అడుగుపెట్టాడు. 2004లో తెలంగాణ రాష్ట్ర సమితి అభ్యర్థి చేతిలో ఓడిపోగా, 2008 ఉపఎన్నికలలో కాంగ్రెస్ అభ్యర్థి మల్లు రవిపై పోటీచేసి పరాజయం పొందినాడు. 2009 ఎన్నికలలో మహాకూటమి అభ్యర్థిగా తెలుగుదేశం పార్టీ అభ్యర్థిగా పోటీచేసి మల్లు రవిపై విజయం సాధించి మూడవసారి శాసనసభలో ప్రవేశించాడు.

ఎర్ర శేఖర్ తెలుగుదేశం పార్టీకి జిల్లా అధ్యక్షుడిగా పనిచేసి 2014లో తెలంగాణ రాష్ట్ర ఏర్పాటు తర్వాత టీడీపీ ప్రాభవం కోల్పోవడంతో చాలా కాలంపాటు రాజకీయాలకు దూరంగా ఉండి బీజేపీలో చేరాడు.  అయన ఆ తరువాత మహబూబ్‌ నగర్ బీజేపీ జిల్లా అధ్యక్షుడిగా పనిచేసి బీజేపీకి గుడ్ బై చెప్పి 2020 డిసెంబరు 20న, గాంధీ భవన్‌లో టీపీసీసీ అధ్యక్షుడు రేవంత్ రెడ్డి సమక్షంలో 2022 జూలై 7న కాంగ్రెస్ పార్టీలో చేరాడు. 2023 అసెంబ్లీ ఎన్నికలలో కాంగ్రెస్ ప్రకటించిన జాబితాలో జడ్చర్ల ఎమ్మెల్యే అభ్యర్థిగా తన పేరు లేకపోవడంతో తీవ్ర అసంతృప్తితో ఉన్న ఆయన పార్టీ కోసం పనిచేసినప్పటికీ తగిన గుర్తింపు లభించడంలేదని 2023 అక్టోబరు 29న కాంగ్రెస్‌ ప్రాథమిక సభ్యత్వానికి రాజీనామా చేసి బీఆర్‌ఎస్‌ వర్కింగ్‌ ప్రెసిడెంట్‌, మంత్రి కేటీఆర్‌ సమక్షంలో భారత రాష్ట్ర సమితి పార్టీలో చేరాడు.

## మూలాలు

వర్గం:1967 జననాలు
వర్గం:జీవిస్తున్న ప్రజలు
వర్గం:మహబూబ్ నగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:జన్మస్థలం తెలియని వ్యక్తులు
పులి వీరన్న

**పులి వీరన్న** పాలమూరు జిల్లాకు చెందిన రాజకీయ నాయకుడు. 2 సార్లు శాసనసభ్యుడిగా, రాష్ట్ర మంత్రిగా పనిచేశాడు. పులి వీరన్న 1946, జూలై 23న దేవరకద్రలో జన్మించాడు. న్యాయశాస్త్రంలో విద్యనభ్యసించి, ఆ తర్వాత రాజకీయాలలో చేరి కోడంగల్ నుంచి 4 సార్లు పోటీచేసి పరాజయం పొందినాడు. మహబూబ్ నగర్ స్థానం నుంచి 3 సార్లు పోటీచేసి 2 సార్లు విజయం సాధించడమే కాకుండా రాష్ట్ర మంత్రివర్గంలో స్థానం పొందినాడు. 
## రాజకీయ జీవనం
న్యాయశాస్త్రం విద్య అభ్యసించిన పులివీరన్న 1969లో ప్రత్యేక తెలంగాణ ఉద్యమంలో పనిచేశాడు. ఉద్యమంలో భాగంగా రెండూ సంవత్సరాలు జైలుకు కూడా వెళ్ళాడు. తొలిసారిగా కొడంగల్ శాసనసభ నియోజకవర్గం నుంచి 1972లో పోటీచేసి ఓడిపోయాడు. ఆ తర్వాత మరో 3 సార్లు పరాజయం పొందిన పిదప 1989లో మహబూబ్ నగర్ అసెంబ్లీ నియోజకవర్గం నుంచి పోటీచేసి విజయం సాధించి రాష్ట్ర మంత్రివర్గంలో చేనేత జౌళి శాఖామంత్రిగా పనిచేశాడు. ఆ తరువాత రెండు పర్యాయాలు తెలుగుదేశం పార్టీకి చెందిన పి.చంద్రశేఖర్ చేతిలో ఓడిపోయాడు. 2004 ఎన్నికలలో మళ్ళి కాంగ్రెస్ పార్టీ తరఫున బరిలోకి దిగాలని ఆశించిననూ పొత్తులో భాగంగా ఈ అసెంబ్లీ నియోజకవర్గం తెలంగాణ రాష్ట్ర సమితికి కేటాయించడంతో కాంగ్రెస్ రెబెల్‌గా స్వతంత్ర అభ్యర్థిగా పోటీచేసి విజయం సాధించాడు. 2009 ఎన్నికలలో పులివీరన్న కాంగ్రెస్ పార్టీ అభ్యర్థిగా పోటీచేసిననూ తృతీయ స్థానంతో సరిపెట్టుకున్నాడు. 2009 డిసెంబరు 11న మరణించాడు. ఇతని భార్య పులి అంజనమ్మ మహబూబ్ నగర్ పురపాలసంఘపు వైస్ చైర్మెన్‌గా పనిచేసింది.

## మూలాలు

వర్గం:1946 జననాలు
వర్గం:2009 మరణాలు
వర్గం:తెలంగాణ విమోచనోద్యమంలో పాల్గొన్న వ్యక్తులు
వర్గం:భారత జాతీయ కాంగ్రెస్ నాయకులు
వర్గం:మహబూబ్ నగర్ జిల్లా రాజకీయ నాయకులు
వర్గం:మహబూబ్ నగర్ జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:మహబూబ్ నగర్ జిల్లాకు చెందిన ఆంధ్రప్రదేశ్ రాష్ట్ర మంత్రులు
నిరోధ నియమాలు

వాహక నిరోధకత దాని స్వభావం పైన, దాని జ్యామితి పైన అధారపడి ఉంటుంది. ఇచ్చిన వాహక నిరోధం, దాని పొడవు, మధ్యచ్చేద వైశాల్యం, ఉష్ణోగ్రత పైన ఆధారపడి ఉంటుంది.
* వాహక నిరోధం దాని స్వభావంపైన ఆధారపడి ఉంటుంది.
::వివరణ: ఓం నియమ ప్రయోగములో నిరోధాలుగా ఒకే పొడవు,ఒకె మధ్యచ్చేద వైశాల్యం గల రెండు రకాల పదార్థాలతో తయారయిన(రాగి,మాంగనిన్) లను తీసుకుని ప్రయోగం చేస్తె నిరోధం విలువలు వెర్వేరుగా వస్తాయి.
* వాహక నిరోధం దాని పొదవుకు అనులోమాను పాతంలో ఉంటుంది.
::వివరణ: ఓం నియమ ప్రయోగములో నిరోధాలుగా ఒకె మధ్యచ్చెద వైశాల్యం ఉన్న ఒక మీటరు పొడవైన రాగి తీగ, రెండు మీటర్ల పొడవుగల రాగితీగ లను తీసుకుని ప్రయోగం చేస్తె నిరోధం విలువలు వెర్వేరుగా వస్తాయి.పొడవు ఎక్కువ గల రాగితీగ నిరోధం ఎక్కువ కలిగించి విద్యుత్ ప్రవాహం తగ్గుతుంది.
* వాహక నిరోధం దాని మధ్యచ్ఛేద వైశాల్యం పైన ఆధారపది ఉంటుంది.
::వివరణ: ఓం నియమ ప్రయోగమములో నిరోధాలుగా ఒకే పొడవు, ఒకే పదార్థం తో చేయబడి మధ్యచ్చేద వైశాల్యాలు వేరుగా గల నిరోధాలను తీసుకొని ప్రయోగం నిర్వహించేటపుడు ఎక్కువ మధ్యచ్చేద వైశాల్యం గల తీగ తక్కువ నిరోధాన్ని కలిగించటాన్ని గమనించవచ్చు.
* పై నియమాలను సమీకరణాల రూపలో వ్రాస్తే: (పై నియమాలు స్థిర ఉష్ణోగ్రత వద్ద మాత్రమే) 
:::{{R} \alpha \;l}..................................(1)
:::..................................(2)

:(1) (2) సమీకరణముల నుండి,
:::
::: 

: \rho \;  అనుపాత స్థిరాంకాన్ని తెలియ జేస్తుంది. దీనిని విశిష్ట నిరోధం అందురు.

## యివి కూడా చూడండి
* విద్యుత్తు
* నిరోధం
* విశిష్ట నిరోధం

వర్గం:భౌతిక శాస్త్రం
విశిష్ట నిరోధం

ప్రమాణ పొడవు, ప్రమాణ మధ్యచ్ఛేద వైశాల్యం ఉన్న నమూనా వాహకపు నిరోధాన్ని విశిష్ట నిరోధం అంటారు.
## సమీకరణము
నిరోధ నియమాల నుండి
::: 
: \rho \;  అనుపాత స్థిరాంకాన్ని తెలియ జేస్తుంది. దీనిని విశిష్ట నిరోధం అందురు.
::: { \rho \;={R.A\over l}}
: {R}= నిరోధం, {A}= వాహక మధ్యచ్ఛేద వైశాల్యం. 
## ప్రమాణాలు
: \rho \; == ఓం-మీటరు

## వాహకత్వం
విశిష్ట నిరోధం యొక్క గుణకార విలోమాన్ని వాహకత్వం అంటారు. దీనికి ప్రమాణాలు  దీనిని గ్రీకు అక్షరమైన *σ* (సిగ్మా) తో సూచిస్తారు.
::\sigma=\frac{1}{\rho}. \,\!
: SI పద్ధతి లో ప్రమాణం  లేదా సిమన్/మీటర్
## కొన్ని పదార్థాల విశిష్ట నిరోధాలు, వాహకత్వం విలువలు

## యివి కూడా చూడండి
* విద్యుత్తు

## మూలాలు

వర్గం:భౌతిక శాస్త్రం
నిరోధాల శ్రేణిసంధానం

ఒక నిరోధం లోని రెండవ టెర్మినల్ ను రెండవనిరోధం లోనిమొదటి టెర్మినల్ కు, రెండవ నిరోధం లోని రెండవ టెర్మినల్ ను మూడవ నిరోధం లోనిమొదటి టెర్మినల్ కు ...... ఈ విధంగా నిరోధాలను కలిపినట్లయితే ఆ సంధానాన్ని నిరోధాల శ్రేణి సంధానం అంటారు. ఇందులో ఫలిత నిరోధం విడివిడి నిరోధాల మొత్తానికి సమానంగా ఉంటుంది.

ఫలిత నిరోధం=R_\mathrm{total} = R_1 + R_2 + \cdots + R_n
## శ్రేణిసంధానంలో ఫలిత నిరోధం
{R_1,R_2,R_3} నిరోధాలను శ్రేణి సంధానం చేయునపుడు ఆ సంధానం చివరి టెర్మినల్ లను ఒక విద్యుత్ వలయానికి కలిపినపుడు వలయంలో విద్యుత్ ప్రవాహం{I} స్థిరంగా ఉంటుంది. కాని మూడు నిరోధాలు కూడా సామర్థ్య జనకం అయిన బ్యాటరీ యొక్క విద్యుచ్ఛాలక బలమును{V}ని పంచుకుంటాయి. అనగా బ్యాటరీ యొక్క ధ్రువాల మధ్య పొటెన్షియల్ భేదం{V}, {R_1} నిరోధం రెండు చివరల మధ్య {V_1} పొటెన్షియల్ భేదం, {R_2} నిరోధం రెండు చివరల మధ్య {V_2} పొటెన్షియల్ భేదం, {R_3} నిరోధం రెండు చివరల మధ్య {V_3} పొటెన్షియల్ భేదంగా విభజించబడుతుంది. అనగా
:::{V=V_1+V_2+V_3} అవుతుంది.
:::ఓం నియమం ప్రకారం {V=IR}{V_1=IR_1} {V_2=IR_2}{V_3=IR_3} అవుతుందిఅందువలన {IR=IR_1+IR_2+IR_3}{IR=I(R_1+R_2+R_3)}{R= R_1+R_2+R_3}
:అందువలన నిరోధాలను శ్రేణి సంధానం చేయునపుడు ఫలిత నిరోధం విడివిడి నిరోధాల మొత్తానికి సమానంగా ఉంటుంది.

## యివి కూడా చూడండి
* విద్యుత్తు
* ఓమ్ నియమం

వర్గం:భౌతిక శాస్త్రం
నిరోధాల సమాంతరసంధానం

నిరోధాల యొక్క మొదటి టెర్మినల్ లు ఒకవైపుకు రెండవ టెర్మినల్ నలు రెండవ వైపుకి కలిపినట్లయితే ఆ సంధానాన్ని సమాంతర సంధానం అంటారు.సమాంతర సంధానంలో ఫలిత నిరోధం యొక్క వ్యుత్క్రమం విడి విడి నిరోధాల వ్యుత్క్రమాల మొత్తానికి సమానంగా ఉంటుంది.

ఫలిత నిరోధం= :=
## సమాంతర సంధానంలో ఫలిత నిరోధం
{R_1,R_2,R_3} నిరోధాలను సమాంతర సంధానం చేయునపుడు ఆ సంధానం చివరి టెర్మినల్ లను ఒక విద్యుత్ వలయానికి కలిపినపుడు నిరోధాల చివరల మధ్య పొటెన్షియల్ భేదం{V} స్థిరంగా ఉంటుంది. కాని మూడు నిరోధాల గుండా విద్యుత్ ప్రవాహం {i}విభజించబడుతుంది. అనగావలయంలో విద్యుత్ ప్రవాహం{i}, {R_1} నిరోధం గుండా {i_1} విద్యుత్ ప్రవాహం, {R_2} నిరోధం గుండా {i_2} విద్యుత్ ప్రవాహం, {R_3} నిరోధం గుండా {i_3} విద్యుత్ ప్రవాహంగా విభజించబడుతుంది. అనగా
:::{i=i_1+i_2+i_3} అవుతుంది.
:::ఓం నియమం ప్రకారం{i}={V\over R}{i_1}={V\over R_1} {i_2}={V\over R_2}{i_3}={V\over R_3} అవుతుందిఅందువలన {{V\over R}=V({1\over R_1}+{1\over R_2}+{1\over R_3})}=

## యివి కూడా చూడండి
* నిరోధాల శ్రేణిసంధానం
* ఓమ్ నియమం
* విద్యుత్తు

వర్గం:భౌతిక శాస్త్రం
విద్యుత్-ఉష్ణ ఫలితం

శక్తి నిశ్చత్వ సూత్రము ననుసరించి ఒక రూపంలో నున్న శక్తిని ఇంకొకరూపంలోకి మార్చవచ్చు. ఉదాహరణకు బ్యాటరీలోని రసాయన శక్తి విద్యుచ్ఛక్తిగా మారుతుంది. బ్యాటరీని ఒక నిరోధకానికి కలిపినపుడు అది విద్యుచ్ఛక్తిని ఉష్ణ శక్తిగా మారుస్తుంది. ఈ విధంగా నిరోధంలో ఉత్పత్తి అయిన ఉష్ణాన్ని జౌల్ ఉష్ణం అంటారు. 1860 లో జౌల్ అనే శాస్త్రవేత్త అనేక ప్రయోగాలు చేసి జరిగిన పని ({W}) కి ఉత్పత్తి అయిన ఉష్ణానికి ({Q}) మధ్య సంబంధాన్ని తెలియ జేశాడు. ఏ రూపంలో పని లేదా శక్తి మార్పిడి వల్ల ఉష్ణం ఉత్పత్తి అయినా ఆ ఉష్ణాన్ని జౌల్ ఉష్ణం అంటారు.
::విద్యుత్తు ఇస్త్రీ పెట్టె, ఇమ్మర్షన్ హీటర్ వంటి వాటిలో ప్రయాణించినపుడు అందులో విధ్యుచ్చక్తి పూర్తిగా ఉష్ణశక్తిగా మారుతుంది. కారణం దానిలో హీటింగ్ ఎలిమెంట్ అనే లోహంతో చేయబడిన లోహపు నిరోధం ఉంటుంది. లోహ వాహకానికి పొటెన్షియల్ భేధమును కలుగజేస్తే అందులో స్వేచ్చా ఎలక్ట్రాన్లు అపసరించడం ప్రారంభిస్తాయి. ఈ ప్రక్రియలో అవి అయాన్ కోర్ ను ఢీకొని వాటికున్న శక్తిని ప్రసరింపజెస్తాయి.ఇలాంటప్పుడు అయానులు అధిక కంపన పరిమితితో కంపనాలు చేస్తాయి.దీనివల్ల వాహక ఉష్ణోగ్రతపెరిగి ఉష్ణం పరిసరాలలోనికి వికిరణం అవుతుంది.దీనినే విద్యుత్ ప్రవాహం వలన కలిగే ఉష్ణ ఫలితం అందురు. లేదా ఉష్ణ-విద్యుత్ ఫలితం అందురు.
### ఉష్ణ విద్యుత్ ను నియంత్రించే ఫలితాలు
250px|right|thumb|ఉష్ణ విద్యుత్ ను నియంత్రించే ఫలితాలు-ప్రయోగం<br />B=బ్యాటరీ<br />Rh=రియోస్టాట్<br />PQ=నిరోధ్ం తీగ
:"ప్రయోగం":- 
* పటంలో చూపినట్లు PQ అనే T ఆకారపు చెక్కముక్కలు రెండింటిని తీసుకొని ఒకదానికి 5 మీటర్ల మాంగనిన్ తీగ, రెండవదానికి 10 మీటర్ల మాంగనిన్ తీగ చుట్టి ఉంచుకోవాలి.
* మొదట బీకరులో నీటి ద్రవ్యరాశి{m}ని కనుగొనాలి. నీటి తొలి ఉష్ణోగ్రత ({\theta_1 \,}) ను గణించాలి.నీటి విశిష్టోష్ణం 1 కేలరీ/గ్రాము. 0C ఉంటుంది.
:"ప్రయోగం-1":- 
* మొదట 5 మీటర్ల పొడవు గల మాంగనిన్ తీగ గల చెక్క ముక్కను నీటిలో మునుగునట్లు ఉంచాలి.
* విద్యుత్ ను 10 నిముషాల పాటు ప్రవహింపజేయాలి. విద్యుత్ ప్రవాహం ({Q}) ను, కాలం ({t}) లను గుర్తించాలి.
* అపుడు నీతి తుది ఉష్ణోగ్రత ({\theta_2 \,}) ను గుర్తించాలి.
* పై విలువలతో నీరు గ్రహించిన ఉష్ణమును గణించవచ్చు. {Q_1=m.s({\theta_2 \,}-{\theta_1 \,})}
* యిపుడు మరల ప్రయోగమును మొదలుపెట్టి 10 మీటర్ల నిరోధ తీగ గల చెక్కముక్కనుంచి 10 నిముషాలు ప్రయోగం చేసి నీటి తుది ఉష్ణోగ్రత ({\theta_3 \,}) ను గణించాలి.
* పై విలువలతో నీరు గ్రహించిన ఉష్ణమును గణించవచ్చు. {Q_2=m.s({\theta_3 \,}-{\theta_1 \,})}
* పై విలువలను బట్టి {Q_3>Q_2} అని గ్రహించ వచ్చు. దీనిని బట్టి
:::: కాల వ్యవధి విద్యుత్ ప్రవాహం స్థిరంగా ఉన్నపుడు వాహకం లో ఉత్పత్తి అయిన ఉష్ణం దాని నిరోధానికి అనులోమానుపాతంలో ఉంటుంది.{Q} {\alpha\,} {R}.........................(1)

:ప్రయోగం -2:-

ప్రయోగం-3:-

## 

## యివి కూడా చూడండి
* విద్యుత్తు
* ఉష్ణము

వర్గం:భౌతిక శాస్త్రం
గాలిపటం ఆట

గాలిపటములతో ఆడుకొనే ఆటను **గాలిపటం ఆట** అంటారు. గాలి పటముల ఆట ఆడువారు గాలిలో గాలిపటములను ఎగుర వేయుచూ ఒకరితో ఒకరు పోటీ పడుటను గాలిపటముల పోటీ అంటారు. గాలిపటాలను వినోదం కోసం పైకి ఎగుర వేస్తూ అవి కింద పడకుండా నియంత్రిస్తూ ఇతర గాలి పటాల నుంచి ఎదురయ్యే చిక్కుల నుంచి తమ గాలిపటాన్ని రక్షిస్తుంటారు. గాలి పటాల పోటీని ఒక పోటీగానే కాక ఒక పండుగగా జరుపుకుంటున్నారు. భారతదేశంలో గాలిపటాలు ఎగురవేయడానికి అనువుగా గాలి వీచే సంక్రాంతి పండుగ రోజున లేదా కొన్ని రోజుల పాటు గాలి పటాల పండుగను జరుపుకుంటారు. 

## పోటీ
గాలిపటాల పోటీలో పాల్గొనే వారికి గాలిపటముల పోటీ నిర్వాహకులు కొన్ని సౌకర్యాలు కల్పించడంతో పాటు విజేతలకు బహుమతులను అందించి ప్రోత్సహిస్తున్నారు. 

## విజేత ఎంపిక
గాలిపటం ఆకారంను బట్టి, రంగులను బట్టి, ఎగిరే ఎత్తును బట్టి, దూరాన్ని బట్టి, బరువులను బట్టి, పరిమాణాన్ని బట్టి, మోయగలిగిన బరువును బట్టి, గాలి పటానికి వాడిన సూత్రాన్ని బట్టి, ఒకే దారానికి కట్టిన గాలిపటముల సంఖ్యను బట్టి, గాలి పటానికి ఉపయోగించిన దారాన్ని బట్టి విజేతలను ఎంపిక చేస్తారు.

## ఇవి కూడా చూడండి

## బయటి లింకులు

వర్గం:గాలిపటాలు
క్లోనింగ్

జీవశాస్త్రంలో **క్లోనింగ్** అనగా జన్యుపరంగా సారూప్య ఉత్పత్తి ప్రక్రియ, ఈ విధానంలో అలైంగిక పద్ధతి ద్వారా ప్రకృతిలో ఉన్న బాక్టీరియా, కీటకాలు లేక మొక్కలు వంటి జీవుల నుంచి అదే రూపం కలిగిన కొత్త జీవులను పునరుత్పత్తి చేస్తారు. క్లోన్ అంటే ప్రతిరూపం, ప్రతిరూపాన్ని తయారు చేయడాన్నే క్లోనింగ్ అంటారు. ప్రతి జీవి జీవకణాల (సెల్స్) తో రూపొంది ఉంటాయి. జీవిలో ఉండే జీవకణాలలో ప్రధానమైనవి అని రెండు అని అనుకుంటే వాటిలో ఒకటి సోమాటిక్ జీవకణం (సెల్), రెండోవది జెర్మ్ జీవకణం (సెల్), వీటిలో జెర్మ్ జీవకణాలు పునరుత్పత్తి కణాలు. జెర్మ్ జీవకణాలు ఆడ జాతిలో ఉంటే వాటిని అండ కణాలనీ, మగ జాతిలో ఉంటే శుక్ర కణాలనీ పిలుస్తారు. ఈ జెర్మ్ కణాలను మినహా ఇస్తే మిగతా శరీరమంతా ఉండే కణాలను సోమాటిక్ కణాలు అంటారు. ప్రతి కణంలోను కేంద్రకం (న్యూక్లియస్) ఉంటుంది. ప్రతి కణ కేంద్రకంలో క్రోమోజోములు ఉంటాయి. అయితే సోమాటిక్ కణాల కేంద్రకంలో క్రోమోజోములు జతలుగా ఉంటాయి, జెర్మ్ కణాల కేంద్రకంలో క్రోమోజోములు ఒంటరిగా ఉంటాయి. మామూలుగా సంతానోత్పత్తి జరిగేటప్పుడు ఆడ, మగ జాతుల కలయిక వలన ఆడ జాతిలో ఉన్న అండ కణాలు (ఒంటరి క్రోమోజోములు), మగ జాతిలో ఉన్న శుక్ర కణాలు (ఒంటరి క్రోమోజోములు) కలిసి జతగా ఏర్పడటాన్నే పిండం ఏర్పడటమంటారు. పిండం కణ విభజన చెందుతూ పెరిగి శిశువుగా రూపొందుతుంది. క్లోనింగ్ పద్ధతిలో కొత్త జీవిని పుట్టించడానికి ఆడజాతికి చెందిన జీవి అండకణంలోని ఒంటరి క్రోమోజోములతో కూడిన కేంద్రకాన్ని తొలగించి, అండ కణ కవచాన్ని మాత్రమే మిగులుస్తారు. ఆ తరువాత ఆడ లేక మగ జాతుల నుంచి సోమాటిక్ కణాన్ని తీసుకొని అందులో జంట క్రోమోజోములతో కూడిన కేంద్రకాన్ని వేరు చేసి జంట క్రోమోజోములతో కూడిన కేంద్రకాన్ని క్రోమోజోములు లేని అండ కణ కవచంలో ప్రవేశపెడతారు. ఇప్పుడు ఈ అండ కణం జంట క్రోమోజోములున్న కేంద్రకాన్ని కలిగి ఉంటుంది. ఇప్పుడు జంట క్రోమోజోముల కేంద్రకాన్ని కలిగి ఉన్న అండ కణానికి కొన్ని రసాయనిక పరీక్షలు జరపటం ద్వారా అండ కణం పిండ కణంగా మార్పు చెందుతుంది. తరువాత ఈ పిండ కణాన్ని ఆడ జీవి అండాశయంలో ఉంచుతారు. తరువాత పిండ కణం కణవిభజన జరుగుతూ శిశువుగా పెరుగుతుంది. తరువాత మామూలు గర్భధారణ సమయం తరువాత జరిగే ప్రసవం లాగే ప్రసవం జరిగి క్లోనింగ్ శిశువు జన్మిస్తుంది. ఈ క్లోనింగ్ శిశువు ఏ జీవి నుంచి సోమాటిక్ జీవకణాన్ని సేకరించామో ఆ జీవి పోలికలను కలిగి ఉంటుంది. 

## క్లోనింగ్ ఇతర వాడుకలు
క్లోనింగ్ అనగా ప్రతిరూపాన్ని తయారు చేయటం కనుక కొన్ని వస్తువులను అదే రూపంతో తయారు చేయటాన్ని క్లోనింగ్ చేయటం అంటారు.

alltechgeek

## క్లోనింగ్ ప్రక్రియ లోపాలు, విమర్శలు

## ఇవి కూడా చూడండి
* సంతతి

## బయటి లింకులు

వర్గం:క్లోనింగ్
అంతర్జాతీయ గాలిపటాల పండుగ - గుజరాత్

ప్రతి సంవత్సరం గుజరాత్లో రెండు వేలకు పైగా పండుగలను జరుపుకుంటారు. ఉత్తరాయణంలో జరుపుకునే **అంతర్జాతీయ గాలిపటాల పండుగ** అతిపెద్ద వేడుకగా భావించబడుతుంది.  గాలిపటాల పండుగ వస్తుందన్న కొద్ది నెలల ముందే గుజరాత్‍లోని ఇళ్లలో గాలిపటాల తయారీ ప్రారంభమవుతుంది. హిందూ క్యాలెండర్ ప్రకారం ఉత్తరాయణం అనగా శీతాకాలం నుంచి వేసవి కాలానికి ప్రారంభ రోజు. రైతులు అత్యంత ఆసక్తిగా ఎదురు చూసే పంట కోతల కాలం, సూర్యుడు మకరరాశిలో ప్రవేశిస్తాడు, ఈ రోజును మకర సంక్రాంతి అంటారు. ఈ రోజు భారతదేశంలో ముఖ్యమైన పంట రోజులలో ఒకటిగా పరిగణించబడుతుంది. గుజరాత్ లోని చాలా నగరాలు ఈ గాలి పటాల పోటీని నిర్వహిస్తున్నాయి. గుజరాత్, ఇతర రాష్ట్రాల ప్రాంతంలో ఉత్తరాయాణాన్ని అత్యంత వేడుకగా నిర్వహించటం వలన భారతదేశంలో రెండు రోజులు ప్రభుత్వ సెలవులగా మారాయి.  ఈ పండుగ సందర్భంగా ఉందియు అనే స్థానిక ఆహారాన్ని జనసమూహానికి అందజేస్తారు  ఈ పండుగకు కొన్ని రోజులు ముందు ఇక్కడి మార్కెట్లు సరఫరాదారులు, కొనుగోలుదారులతో కిటకిటలాడుతుంది. 2012లో జరిగిన గుజరాత్ అంతర్జాతీయ గాలిపటాల పండుగలో 42 దేశాలు పాల్గొన్నందున గిన్నిస్ వరల్డ్ రికార్డ్స్ బుక్ లో నమోదు కొరకు ప్రయత్నిస్తున్నారు. 

## సూచికలు

## ఇవి కూడా చూడండి
* గాలిపటం

## బయటి లింకులు

వర్గం:గాలిపటాలు
వర్గం:పండుగలు
వర్గం:గుజరాత్
మెట్రోరైలు

మహానగరాల్లో ఉన్న వివిధ రకాల రవాణా వ్యవస్థలలో మెట్రో రైలు వ్యవస్థ ఒకటి. రోడ్డు రవాణా వ్యవస్థపై పెరుగుతున్న భారాన్ని తగ్గించడంలో మెట్రో రైలు వ్యవస్థ ప్రధాన పాత్ర వహిస్తుంది.  

## ప్రయోజనాలు
మెట్రో రైలు వలన కింది ప్రయోజనాలు కలుగుతున్నాయి
* చాలా తక్కువ స్థలాన్ని ఆక్రమించడం 
* సమర్థవంతమైన శక్తి వినియోగం 
* అతి తక్కువ పర్యావరణ కాలుష్యం 
* సురక్షితమైన ప్రయాణ సాధనాన్ని ప్రజాలకు అందించడం 
* ఎక్కువ సామర్థ్యంగల రవాణా వ్యవస్థ ఏర్పాటు చెయ్యడం
* మెట్రో రైళ్ల వేగం గంటకు 90 కిలోమీటర్లు. కారణంగా గణనీయంగా తగ్గే ప్రయాణ సమయం. 
* నగరాల్లోని రోడ్డు వాహన ట్రాఫిక్ సమస్యను పరిష్కరించడం
* తక్కువ ఖర్చుతో కూడిన ప్రయాణం
* తక్కువ సమయంలో ఎక్కువ మందిని తీసుకుపోవడం

## ప్రపంచంలోని ప్రముఖ మెట్రో రైలు వ్యవస్థలు
* లండన్ మెట్రో - ప్రపంచంలోని అత్యంత పురాతన మెట్రో రైలు వ్యవస్థ
* న్యూయార్కు సబ్‌వే - ప్రపంచంలో అత్యధిక స్టేషన్లు కలిగిన మెట్రో రైలు వ్యవస్థ
* బీజింగ్ సబ్‌వే - ప్రపంచంలో అత్యదిక ప్రయాణికులను చేరవేసే మెట్రో రైలు వ్యవస్థ
* షాంఘై మెట్రో - ప్రపంచంలోనే అత్యంత పొడవైన మెట్రో రైలు వ్యవస్థ
* మాస్కో మెట్రో
* బుడాపెస్ట్ మెట్రో 
* టోక్యో మెట్రో
* సియోల్ మెట్రో

## భారతదేశంలోని ప్రముఖ మెట్రో రైలు వ్యవస్థలు
* ఢిల్లీ మెట్రో
* హైదరాబాదు మెట్రో
* బెంగళూరు మెట్రో
* చెన్నై మెట్రో
* ముంబై మెట్రో
*కోల్ కతా మెట్రో
*కోచి మెట్రో

## మూలాలు


వర్గం:రవాణా వ్యవస్థ
వర్గం:భారతీయ సబర్బన్ రైల్వేలు
టోలెమీ

**క్లాడియస్ టోలెమీ** (ఆంగ్లం:Ptolemy, (గ్రీకు: Κλαύδιος Πτολεμαῖος *Klaudios Ptolemaios*) ; క్రీ.పూ 90 నుండి క్రీ.పూ 168 మధ్య జీవించిన గ్రీకు గణిత శాస్త్రవేత్త. ఆయన రచలనలను గ్రీకు భాషలో చేశారు.ఆయన గణిత శాస్త్రవేత్త, ఖగోళ శాస్త్రవేత్త, భూగోళ శాస్త్రవేత్త, జ్యోతిష్య శాస్త్రవేత్త, గ్రీకు భాషలో ఒక కవి.బాల్యమంతా గ్రీస్ లోనే గడిపి ఉన్నత విద్యను అభ్యసించడానికి టోలెమీ అలెగ్జాండ్రియా వచ్చినట్లు చెబుతారు.
## సిద్ధాంతాలు
టోలెమీ రాసిన ఖగోళ శాస్త్ర గ్రంథం ఆల్మరెస్టు పేరుతో 9 వ శతాబ్దంలో అరబ్బీ భాషలోకి అనువదింప బదినది. ఈ గ్రంథంలో త్రికోణ శాస్త్రం ఖగోళ శాస్త్రానికి ఏ విధంగా ఉపయోగపడుతుందో ఈయన స్పష్టంగా తెలియజేశారు. ఒక వృత్తాన్ని 360 డిగ్రీలుగా విభజించి, ఈ విభాగాలను మళ్ళీ సూక్ష్మ భాగాలుగా విభక్తం చేసి నిముషాలు, క్షణాలు ఏర్పాటు చేశాడు. అనంత విశ్వంలో భూమి మధ్యగా ఉంటుందనీ, దాని చుట్టూ గ్రహాలు తిరుగుతూ ఉంటాయని టోలెమీ నమ్మాడు. ఈ సిద్ధాంతమునే "భూకేంద్రక సిద్ధాంతము" అంటారు. ఈ భావన సరికాదని 16,17 శతాబ్దాలకు చెందిన శాస్త్రవేత్తలు నిరూపించారు.
## ప్రత్యేకతలు
ఈయన గ్రీకుల ఖగోళ శాస్త్రజ్ఞులలో చివరివాడు. హిప్పార్కస్ ఈయన గురువని కొందరు నమ్ముతున్నారు. టోలెమీ ఖగోళ శాస్త్రంలో ఎంతో వైదుష్యాన్ని కనబరిచారు. అంతకు ముందు ఎవ్వరూ లెక్క పెట్టని 400 నక్షత్రాలను కలిపి మొత్తం 1028 నక్షత్రాల జాబితాను తయారు చేశాడు. వాటిలో టోలెమాయిక్ రూల్, అర్మిల్లరీ సర్కిల్, ఆర్మిల్లరీ స్పియర్, ఎస్టోనామికల్ రింగ్, మెరిటియన్ క్వాడ్రన్డ్స్ వంటివి ప్రత్యేకించి చెప్పుకోదగ్గవి.
## దృక్ శాస్త్రం
దృక్ శాస్త్రం గురించి కూడా టోలెమీ రాశాడు. కాంతి కిరణాలు పరావర్తనం చెంది మన కంటిని చేరినప్పుడు మనకు కనిపిస్తాయి. ఇలాగే కాంతి కిరణాలు యానకాలను మారేటఫ్ఫుడు మార్గాలలో మార్పులు తెచ్చుకుని వక్రీభవనం ప్రదర్శిస్తాయని మనకు తెలుసు. ఈ విషయాలను ప్లేటో కూడా స్పృశించాడు. టోలెమీ వీటి గురించి చర్చించి ఇవన్నీ వాస్తవాలే అని తీర్మానించాడు.
## భూగోళ శాస్త్రం
ఈయన భూగోళ శాస్త్రజ్ఞుడు కూడా. ఈయన రాసిన గ్రంథంలో అక్షాంశాల, రేఖాంశాల ఆధారంగా బ్రిటిష్ దీవుల నుండి అరేబియా హిందూ దేశాల మధ్య వరకు గల ఎన్నో స్థలాల గురించి స్థాన నిర్ణయాలు చేస్తూ క్రమబద్ధమైన వివరణలు యిచ్చాడు. ఈయన చెప్పిన వన్నీ సారికాక పోవచ్చు కాని ఈయన ప్రదర్శించిన శాస్త్రీయ దృక్పధం మాత్రం ఎవరు సరికాదనగలరు?
## చిత్ర మాలిక


File: Ptolemy urania.jpg |Engraving of a crowned Ptolemy being guided by the muse Astronomy, from *Margarita Philosophica* by Gregor Reisch
File:PtolemyWorldMap.jpg|15 వ శతాబ్దంలో టోలెమీ ప్రతిపాదించిన ప్రపంచ పటం
File:Claudius Ptolemy- The World.jpg|A printed map from the 15th century depicting Ptolemy's description of the Ecumene, (1482, Johannes Schnitzer, engraver).
File:Ptolemy 16century.jpg|The mathematician Claudius Ptolemy 'the Alexandrian' as imagined by a 16th century artist



వర్గం:శాస్త్రవేత్తలు
జాతీయ యువజన దినోత్సవం

**జాతీయ యువజన దినోత్సవం** - ప్రతి సంవత్సరం జనవరి 12న జరుపబడుతుంది. భారతదేశ ఔన్నత్నాన్ని ప్రపంచ దశదిశలా చాటిన స్వామీ వివేకానంద జన్మించిన జనవరి 12న భారతీయులు ప్రతీ సంవత్సరం జాతీయ యువజన దినోత్సవంగా జరుపుకుంటారు.

## చరిత్ర
స్వామీ వివేకానంద 1863 జవవరి 12 న జన్మించాడు. రామకృష్ణ పరమహంస ప్రియ శిష్యుడు. వేదాంత, యోగ తత్త్వ శాస్త్రములలో సమాజముపై అత్యంత ప్రభావము కలిగించిన ఒక ప్రఖ్యాత ఆధ్యాత్మిక నాయకుడు. హిందూ తత్వ చరిత్ర, భారతదేశ చరిత్రలలోనే ఒక ప్రముఖ వ్యక్తి. రామకృష్ణ మఠం వ్యవస్థాపకుడు. భారతదేశాన్ని జాగృతము చెయ్యడమే కాకుండా అమెరికా, ఇంగ్లాండులలో యోగ, వేదాంత శాస్త్రములను తన ఉపన్యాసముల ద్వారా, వాదనల ద్వారా పరిచయము చేసిన ఖ్యాతి అతనికి ఉంది. గురువు గారి కోరిక మేరకు అమెరికాకు వెళ్ళి అక్కడ హిందూ మత ప్రాశస్త్యం గురించి ఎన్నో ఉపన్యాసాలు చేశాడు. అతని వాగ్ధాటికి ముగ్ధులైన అమెరికా ప్రజానీకం బ్రహ్మరధం పట్టింది. ఎంతో మంది అతనికి శిష్యులయ్యారు. పాశ్చాత్య దేశాలలోకి అడుగు పెట్టిన మొదటి హిందూ సన్యాసి ఈయనే. తూర్పు దేశాల తత్త్వమును షికాగోలో జరిగిన ప్రపంచ మత జాతర (పార్లమెంట్ ఆఫ్ వరల్డ్ రెలిజియన్స్) లో 1893 లో ప్రవేశపెట్టాడు. అక్కడే షికాగోలోను, అమెరికాలోని ఇతర ప్రాంతాలలోను ప్రజల అభిమానాన్ని చూరగొన్నాడు. తిరిగి భారతదేశం వచ్చి రామకృష్ణ మఠాన్ని స్థాపించి దీని ద్వారా భారత యువతకు దిశా నిర్దేశం చేశాడు. ముప్పై తొమ్మిధి ఏళ్ళ వయసు లోనే మరణించాడు. ఆయన చేసిన సేవలకు గుర్తింపుగా భారత ప్రభుత్వం ఆయన జన్మ దినాన్ని **జాతీయ యువజన దినోత్సవం** గా ప్రకటించింది.

## మూలాలు
 

వర్గం:దినోత్సవాలు
విద్యుత్ సామర్థ్యం

ఘటము, బ్యాటరీ లేదా ఏదైనా శక్తి జనకం పనిచేసే రేటు దానికి సంధానం చేయబడిన విద్యుత్ సాధనంపై ఆధారపడి ఉంటుంది. ఈ విద్యుత్ సాధనాలు వాటికి అందించబదిన పనిని కాంతి లేదా ఉష్ణం వంటి మరో శక్తి రూపంలోకి మార్చుతాయి. కాబట్టి ఒక విద్యుత్ సాధనం ఎంత శక్తిని వినియోగించుకున్నది అనే అంశం, విద్యుత్ జనకం చేసిన పని నుండి నిర్థారించవచ్చు.

విద్యుత్ పని రేటును, విద్యుత్ సామర్థ్యంగా నిర్వచిస్తారు.

ఒక విద్యుత్ వలయంలోని విద్యుత్ పరికరం {W} పనిని {t} కాలంలో చేస్తే, ఆ పరికర విద్యుత్ సామర్థ్యం {P} ను,

{P={W \over t}} జౌలు/సెకను లేదా వాట్ గా రాయవచ్చు.

పై సమీకరణముల నుండి

{P={V i t \over t}=V i}

అంటే సామర్థ్యం = పొటెన్షియల్ భేదం X విద్యుత్ ప్రవాహం. {P} సామర్థ్యాన్ని ఒక విద్యుత్ జనకం, విద్యుత్ పరికరానికి అందిస్తే అది పూర్తిగా వినియోగించు కుంటుంది. కాబట్టి విద్యుత్ పరికరం వినియోగించుకున్న శక్తిని విద్యుత్ జనక సామర్థంగా తెలుసుకోవచ్చు.

## వాట్
సామర్థానికి ప్రమాణం "వాట్". ఒక జౌలు పని ఒక సెకను కాలంలో జరిగితే విద్యుత్ సామర్థాన్ని ఒక వాట్ అంటాం. పై సమీకరణము నుండి వాట్ = వోల్టు x యాంపియర్.



## విద్యుత్ సాధనాల వాటేజ్
విద్యుత్ సాధనాలు విద్యుచ్ఛక్తిని వినియోగించుకునే రేటుని, దాని వాటేజ్ గా నిర్వచిస్తారు.

:: బల్బు, ఇమ్మర్షన్ హీటరు,మైక్రోవేవ్ ఓవెన్ వంటి విద్యుత్ సాధనాలు వినియోగించుకునే సామర్థ్యాన్ని వాటేజ్ అంటారు.వాటేజిని వాట్లలో తెలియ జేస్తారు;
: వాట్ గుణిజాలు సామర్థ్యం యొక్క పెద్ద ప్రమాణాలు;
::: 1 కిలో వాట్ {(KW=)} {10^3} వాట్లు{(W)}

::: 1 మెగా వాట్ {(MW)=} {10^6} వాట్లు{(W)}

## యివి కూడా చూడండి
* విద్యుత్తు
వర్గం:భౌతిక శాస్త్రం